Euroopan parlamentin ja neuvoston asetus (EU) 2018/975, annettu 4 päivänä heinäkuuta 2018, Eteläisen Tyynenmeren alueellisen kalastusjärjestön (SPRFMO) yleissopimusalueella sovellettavista hoito-, säilyttämis- ja valvontatoimenpiteistä\nEUROOPAN PARLAMENTIN JA NEUVOSTON ASETUS (EU) 2018/975,\nEteläisen Tyynenmeren alueellisen kalastusjärjestön (SPRFMO) yleissopimusalueella sovellettavista hoito-, säilyttämis- ja valvontatoimenpiteistä\nYhteisen kalastuspolitiikan (YKP) tavoitteena on Euroopan parlamentin ja neuvoston asetuksen (EU) N:o 1380/2013 (3) mukaisesti turvata meren elollisten luonnonvarojen hyödyntäminen niin, että edistetään ekologista, taloudellista ja sosiaalista kestävyyttä pitkällä aikavälillä.\nUnioni on hyväksynyt neuvoston päätöksellä 98/392/EY (4) Yhdistyneiden kansakuntien merioikeusyleissopimuksen, joka sisältää meren elollisten luonnonvarojen säilyttämistä ja hoitoa koskevia periaatteita ja sääntöjä. Unioni osallistuu kansainvälisillä vesillä toteutettaviin ponnistuksiin kalakantojen säilyttämiseksi osana laajempia kansainvälisiä velvoitteitaan.\nNeuvoston päätöksen 2012/130/EU (5) nojalla unioni on ollut aavan meren kalavarojen säilyttämistä ja hoitoa Etelä-Tyynellämerellä koskevan yleissopimuksen, jäljempänä ’SPRFMO-yleissopimus’, jolla perustettiin Eteläisen Tyynenmeren alueellinen kalastusjärjestö (SPRFMO), sopimuspuoli 26 päivästä heinäkuuta 2010.\nSPRFMO:ssa SPRFMO-komissio vastaa sellaisten toimenpiteiden toteuttamisesta, joiden tarkoituksena on varmistaa kalavarojen säilyttäminen ja kestävä käyttö pitkällä aikavälillä soveltamalla kalastuksenhoitoon ennalta varautuvaa lähestymistapaa ja ekosysteemilähtöistä toimintatapaa sellaisten meriekosysteemien suojelemiseksi, joissa kyseisiä kalavaroja esiintyy. Tällaisista toimenpiteistä voi tulla unionia sitovia.\nOn tarpeen varmistaa, että SPRFMO:n hyväksymät säilyttämis- ja hoitotoimenpiteet, jäljempänä ’SPRFMO:n säilyttämis- ja hoitotoimenpiteet’, saatetaan kokonaisuudessaan osaksi unionin oikeutta ja sen vuoksi pannaan yhdenmukaisesti ja tehokkaasti täytäntöön unionissa.\nSPRFMO:lla on valtuudet hyväksyä vastuualueellaan tapahtuvien kalastusten osalta säilyttämis- ja hoitotoimenpiteitä, jotka sitovat SPRFMO-yleissopimuksen sopimuspuolia, jäljempänä ’sopimuspuolet’. Kyseiset toimenpiteet osoitetaan ensisijaisesti sopimuspuolille, ja niihin sisältyy toimijoita, kuten aluksen päälliköitä, koskevia velvoitteita.\nTässä asetuksessa ei ole syytä käsitellä kalastusmahdollisuuksia, joista SPRFMO päättää, sillä ne jaetaan kalastusmahdollisuuksia koskevan asetuksen puitteissa, joka annetaan vuosittain Euroopan unionin toiminnasta tehdyn sopimuksen 43 artiklan 3 kohdan nojalla.\nSPRFMO:n säilyttämis- ja hoitotoimenpiteiden täytäntöönpanossa unionin ja jäsenvaltioiden olisi pyrittävä edistämään valikoivien ja nykyistä vähemmän ympäristövaikutuksia aiheuttavien pyydysten ja kalastusmenetelmien käyttöä.\nKomissiolle olisi siirrettävä valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti tämän asetuksen liitteiden ja sen asianomaisten artiklojen muuttamisen osalta SPRFMO:n säilyttämis- ja hoitotoimenpiteiden tulevien sitovien muutosten sisällyttämiseksi nopeasti unionin oikeuteen. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (6) vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.\nYKP:n noudattamisen varmistamiseksi on hyväksytty unionin lainsäädäntöä valvonta-, tarkastus- ja täytäntöönpanojärjestelmän perustamiseksi. Kyseinen järjestelmä sisältää laittoman, ilmoittamattoman ja sääntelemättömän, jäljempänä ’LIS’, toiminnan torjunnan.\nNeuvoston asetuksessa (EY) N:o 1224/2009 (7) vahvistetaan erityisesti unionin valvonta-, tarkastus- ja täytäntöönpanojärjestelmä, jossa sovelletaan kokonaisvaltaista ja yhdennettyä lähestymistapaa YKP:n kaikkien sääntöjen noudattamisen varmistamiseksi, ja komission täytäntöönpanoasetuksessa (EU) N:o 404/2011 (8) vahvistetaan asetuksen (EY) N:o 1224/2009 soveltamista koskevat yksityiskohtaiset säännöt. Neuvoston asetuksessa (EY) N:o 1005/2008 (9) vahvistetaan yhteisön järjestelmä LIS-kalastuksen ehkäisemiseksi, estämiseksi ja poistamiseksi. Lisäksi Euroopan parlamentin ja neuvoston asetuksessa (EU) 2017/2403 (10) vahvistetaan säännöt kalastuslupien myöntämistä ja hallinnoimista varten sellaisten unionin kalastusalusten osalta, jotka harjoittavat kalastustoimia sellaisen alueellisen kalastuksenhoitojärjestön puitteissa, jonka sopimuspuoli unioni on. Kyseisillä asetuksilla pannaan jo täytäntöön useita SPRFMO:n säilyttämis- ja hoitotoimenpiteisiin sisältyviä määräyksiä. Tämän vuoksi kyseisiä määräyksiä ei ole tarpeen sisällyttää tähän asetukseen.\nAsetuksen (EU) N:o 1380/2013 15 artiklan 1 kohdassa otetaan käyttöön purkamisvelvoite, jota sovelletaan 1 päivästä tammikuuta 2015 pienten ja suurten pelagisten lajien kalastukseen, teollisiin tarkoituksiin harjoitettavaan kalastukseen sekä lohen kalastukseen Itämerellä. Mainitun asetuksen 15 artiklan 2 kohdan mukaan purkamisvelvoite ei kuitenkaan rajoita unionin kansainvälisiä velvoitteita, kuten SPRFMO:n säilyttämis- ja hoitotoimenpiteistä johtuvia velvoitteita,\nTässä asetuksessa vahvistetaan hoitoa, säilyttämistä ja valvontaa koskevat säännökset, jotka liittyvät hajallaan olevien kalakantojen kalastukseen SPRFMO-yleissopimusalueella.\nSPRFMO-yleissopimusalueella toimiviin unionin kalastusaluksiin;\nSPRFMO-yleissopimusalueella pyydettyjä kalastustuotteita jälleenlaivaaviin unionin kalastusaluksiin;\nkolmansien maiden kalastusaluksiin, jotka pyytävät pääsyä unionin satamiin tai ovat niissä tarkastettavina ja joilla on aluksella SPRFMO-yleissopimusalueella pyydettyjä kalastustuotteita.\nJollei tässä asetuksessa nimenomaisesti toisin säädetä, tätä asetusta sovelletaan rajoittamatta asetusten (EY) N:o 1005/2008, (EY) N:o 1224/2009 ja (EU) 2017/2403 soveltamista.\n’SPRFMO-yleissopimusalueella’ maantieteellistä aluetta, joka rajataan SPRFMO-yleissopimuksen 5 artiklassa;\n’kalastusaluksella’ minkä tahansa kokoista alusta, jota käytetään tai joka on tarkoitettu käytettäväksi kalavarojen kaupallisessa hyödyntämisessä, mukaan luettuina tukialukset, kalanjalostusalukset, jälleenlaivaavat alukset sekä kalastustuotteiden kuljetukseen varustetut rahtialukset konttialuksia lukuun ottamatta;\n’unionin kalastusaluksella’ jonkin jäsenvaltion lipun alla purjehtivaa ja unionissa rekisteröityä kalastusalusta;\n’SPRFMO:n kalavaroilla’ kaikkia meren elollisia luonnonvaroja SPRFMO-yleissopimusalueella lukuun ottamatta seuraavia:\npohjassa elävät lajit, jos ne kuuluvat rantavaltioiden kansalliseen lainkäyttövaltaan 10 päivänä joulukuuta 1982 tehdyn Yhdistyneiden kansakuntien merioikeusyleissopimuksen, jäljempänä ’merioikeusyleissopimus’, 77 artiklan 4 kohdan nojalla;\nmerioikeusyleissopimuksen liitteessä I luetellut laajasti vaeltavat lajit;\nanadromiset ja katadromiset lajit;\nmerinisäkkäät, meressä elävät matelijat ja merilinnut;\n’SPRFMO:n kalastustuotteilla’ SPRFMO-yleissopimusalueella kaikenlaisella kalastustoiminnalla pyydettyjä vesieliöitä ja niistä saatuja tuotteita;\n’kalastustoiminnalla’ kalojen etsimistä, pyydysten laskemista, asettamista, vetämistä ja nostamista, saaliin ottamista alukselle sekä kalojen ja kalastustuotteiden jälleenlaivausta, aluksella pitämistä, aluksella jalostamista, siirtämistä ja purkamista;\n’pohjakalastuksella’ kalastusaluksen harjoittamaa kalastusta millä tahansa pyydyksellä, joka todennäköisesti joutuu kosketukseen merenpohjan tai pohjaeliöiden kanssa tavanomaisen toiminnan aikana;\n’pohjakalastuksen jalanjäljellä’ pohjakalastuksen alueellista laajuutta SPRFMO-yleissopimusalueella 1 päivän tammikuuta 2002 ja 31 päivän joulukuuta 2006 välisenä aikana;\n’LIS-kalastuksella’ asetuksen (EY) N:o 1005/2008 2 artiklan 1–4 kohdassa määriteltyjä laittomia, ilmoittamattomia tai sääntelemättömiä kalastustoimia;\n’SPRFMO:n LIS-alusluettelon luonnoksella’ SPRFMO:n sihteeristön laatimaa ja SPRFMO:n tekniselle ja valvontakomitealle tarkasteltavaksi toimitettua alustavaa luetteloa kalastusaluksista, joiden oletetaan harjoittaneen LIS-kalastusta;\n’koekalastuksella’ kalastusta, jonka osalta ei ole harjoitettu lainkaan pyyntiä tai ei ole harjoitettu pyyntiä tietyin pyydyksin tai menetelmin kymmeneen vuoteen;\n’suurella pelagisella ajoverkolla’ verkkoa tai verkkojen yhdistelmää, joka on yli 2,5 kilometriä pitkä ja jonka tarkoituksena on saada kalat saaliiksi siten, että ne jäävät kiinni verkon silmiin tai sen sisälle tai takertuvat verkkoon, kun se ajelehtii veden pinnalla tai vedessä;\n’syvänmeren verkoilla’, esimerkiksi riimuverkoilla, seisovilla verkoilla, ankkuroiduilla verkoilla tai uppoverkoilla, pystysuoraan pohjaan tai lähelle pohjaa asetettavia yksin-, kaksin- tai kolminkertaisten havasseinien sarjoja, joihin kalat jäävät saaliiksi jäämällä kiinni niiden sisälle, takertumalla niihin tai jäämällä kiinni verkon silmiin. Syvänmeren verkot muodostuvat yleensä yhdestä hapaasta tai joskus kahdesta tai kolmesta hapaasta, jotka on kiinnitetty samaan selkänaruun. Yhteen pyydykseen voidaan yhdistää useita erityyppisiä verkkoja. Tällaisia verkkoja voidaan käyttää joko yksittäisinä tai yleisemmin suurina määrinä jonoissa (jatoina). Pyydys voidaan kiinnittää pohjaan ankkuroimalla tai jättää ajelehtimaan vapaasti taikka kiinnittää alukseen;\n’SPRFMO:n yhteistyötä tekevällä muulla kuin sopimuspuolella’ valtiota tai kalastusyksikköä, joka ei ole SPRFMO-yleissopimuksen osapuoli mutta on suostunut toimimaan täysimääräisesti yhteistyössä SPRFMO:n säilyttämis- ja hoitotoimenpiteiden täytäntöönpanossa;\n’SPRFMO:n alusrekisterillä’ SPRFMO:n sihteeristön ylläpitämää luetteloa sopimuspuolten ja SPRFMO:n yhteistyötä tekevien muiden kuin sopimuspuolten ilmoittamista kalastusaluksista, joilla on lupa kalastaa SPRFMO-yleissopimusalueella;\n’muilla huolta aiheuttavilla lajeilla’ liitteessä XIII lueteltuja lajeja;\n’haavoittuvalla meriekosysteemillä’ mitä tahansa meriekosysteemiä, jonka koskemattomuus (eli ekosysteemin rakenne tai toiminta) on parhaan käytettävissä olevan tieteellisen tiedon ja ennalta varautumisen periaatteen mukaan uhattuna niiden merkittävien haittavaikutusten vuoksi, jotka johtuvat suorasta kosketuksesta pohjapyydyksiin tavanomaisessa kalastustoiminnassa; näihin meriekosysteemeihin kuuluvat muun muassa riutat, merenalaiset vuoret, hydrotermiset halkeamat, kylmän veden korallit ja kylmän veden sienieläinten kasvualustat.\nTIETTYJÄ LAJEJA KOSKEVAT HOITO-, SÄILYTTÄMIS- JA VALVONTATOIMENPITEET\nPerunpiikkimakrilli ( Trachurus murphyi )\nTiedot perunpiikkimakrillin kiintiöiden käyttämisestä loppuun\nJäsenvaltioiden on ilmoitettava komissiolle perunpiikkimakrillin kalastuksen lopettamispäivästä viipymättä, kun 100 prosenttia sen saalisrajoituksesta on saavutettu. Komissio toimittaa tiedon viipymättä SPRFMO:n sihteeristöön.\nTarkkailijakattavuus perunpiikkimakrillin kalastuksessa\nJäsenvaltioiden on varmistettava, että tieteellinen tarkkailu kattaa vähintään kymmenen prosenttia niiden lipun alla purjehtivien kalastusalusten kalastusmatkoista. Kalastusaluksille, jotka tekevät vuodessa enintään kaksi matkaa, kymmenen prosentin tarkkailijakattavuus lasketaan troolareiden osalta aktiivisten kalastuspäivien ja kurenuotta-alusten osalta vetokertojen perusteella.\nPerunpiikkimakrillia koskevien tietojen ilmoittaminen\n1. Jäsenvaltioiden on ilmoitettava komissiolle viimeistään kunkin kuukauden 15 päivänä edellisen kuukauden perunpiikkimakrillisaaliit asetuksen (EY) N:o 1224/2009 33 artiklan mukaisesti. Komissio toimittaa nämä tiedot SPRFMO:n sihteeristöön viimeistään kunkin kuukauden 20 päivänä.\n2. Edellä 1 kohdassa tarkoitettujen tietojen lisäksi jäsenvaltioiden on ilmoitettava komissiolle seuraavat perunpiikkimakrillin kalastusta koskevat tiedot:\nviimeistään kunkin kuukauden 15 päivänä luettelo lippunsa alla purjehtivista kalastusaluksista, jotka ovat harjoittaneet jälleenlaivausta edellisen kuukauden aikana. Komissio toimittaa nämä tiedot SPRFMO:n sihteeristöön viimeistään kunkin kuukauden 20 päivänä;\nviimeistään 45 päivää ennen SPRFMO:n tiedekomitean kokousta tieteellinen vuosikertomus edelliseltä vuodelta. Komissio toimittaa nämä tiedot SPRFMO:n sihteeristöön viimeistään 30 päivää ennen SPRFMO:n tiedekomitean kokousta.\nAsetuksen (EU) N:o 1380/2013 17 artiklan mukaisesti jakaessaan käytettävissään olevia perunpiikkimakrillikantojen kalastusmahdollisuuksia jäsenvaltioiden on käytettävä avoimia ja puolueettomia perusteita, mukaan lukien luonteeltaan ympäristölliset, sosiaaliset ja taloudelliset perusteet, ja myös pyrittävä jakamaan kansalliset kiintiöt oikeudenmukaisesti eri laivastonosien kesken ja tarjoamaan kannustimia unionin kalastusaluksille valikoivien pyydysten tai sellaisten kalastusmenetelmien käytöstä, joilla on nykyistä vähemmän ympäristövaikutuksia.\nMerilintujen suojelutoimenpiteet pitkäsiima-aluksille\n1. Kaikkien pitkiäsiimoja käyttävien unionin kalastusalusten on noudatettava tässä artiklassa esitettyjä merilintujen suojelutoimenpiteitä.\n2. Kaikkien pohjasiimoja käyttävien unionin kalastusalusten on käytettävä siimapainoja ja lintujenkarkotussiimoja (tori-siimoja).\n3. Unionin kalastusalukset eivät saa laskea pitkiäsiimoja pimeänä aikana.\n4. Siiman painot on takiloitava liitteen I mukaisesti.\n5. Lintujenkarkotussiimat on takiloitava liitteen II mukaisesti.\n6. Unionin kalastusaluksilta kielletään kalajätteen heittäminen mereen pyydyksen laskun tai kokemisen aikana. Jos tätä ei ole mahdollista toteuttaa ja jos on tarpeen heittää mereen biologista jätettä toiminnan turvallisuuteen liittyvistä syistä, alusten on purettava jäte erissä siten, että purkukertojen väli on vähintään kaksi tuntia.\nMerilintujen suojelutoimenpiteet troolareille\n1. Kaikkien troolia käyttävien unionin kalastusalusten on noudatettava tässä artiklassa esitettyjä merilintujen suojelutoimenpiteitä.\n2. Unionin kalastusalusten on käytettävä kalastaessaan kahta tori-siimaa tai, jos toimintatavat estävät tori-siimojen tarkoituksenmukaisen käytön, linnunkarkotinta.\n3. Linnunkarkottimet on takiloitava liitteen III mukaisesti.\n5. Unionin kalastusalusten on mahdollisuuksien mukaan ja silloin, kun se on asianmukaista, muunnettava jäte kalajauhoksi ja säilytettävä kaikki jäteaines aluksella; ainoastaan nestemäisen jätteen / jäteveden poisheittäminen on sallittua. Jos tämä ei ole mahdollista ja asianmukaista, kalastusalusten on purettava jäte erissä siten, että purkukertojen väli on vähintään kaksi tuntia.\n7. On huolehdittava siitä, että verkkoa pidetään veden pinnalla noston aikana mahdollisimman lyhyt aika, huoltamalla vinssit asianmukaisesti ja toimimalla kannella hyvien käytäntöjen mukaisesti.\nMerilintuja koskevien tietojen ilmoittaminen\nEdellä 7 artiklan 2 kohdan b alakohdassa tarkoitetussa tieteellisessä vuosikertomuksessa jäsenvaltioiden on ilmoitettava\nmerilintujen suojelutoimenpiteet, jotka kukin niiden lipun alla purjehtiva ja SPRFMO-yleissopimusalueella kalastava kalastusalus on toteuttanut;\nsivusaaliiksi joutuneista merilinnuista dokumentoimiseen osoitettu tarkkailijakattavuus;\nkaikki tiedot havaitusta vuorovaikutuksesta merilintujen kanssa.\nTIETTYJÄ KALASTUSMENETELMIÄ KOSKEVAT HOITO-, SÄILYTTÄMIS- JA VALVONTATOIMENPITEET\n1. Jäsenvaltiot eivät saa antaa lippunsa alla purjehtiville kalastusaluksille lupaa harjoittaa pohjakalastusta ilman SPRFMO:lta etukäteen saatua lupaa.\n2. Jäsenvaltioiden, joiden alukset aikovat harjoittaa pohjakalastusta SPRFMO-yleissopimusalueella, on toimitettava komissiolle lupaa koskeva pyyntö viimeistään 45 päivää ennen sitä SPRFMO:n tiedekomitean kokousta, jossa ne toivovat pyyntöään käsiteltävän. Komissio toimittaa pyynnön edelleen SPRFMO:n sihteeristöön viimeistään 30 päivää ennen SPRFMO:n tiedekomitean kokousta. Pyynnössä on esitettävä\npohjakalastuksen jalanjälki, joka perustuu asianomaisen jäsenvaltion kirjaamiin tietoihin SPRFMO-yleissopimusalueella harjoitetun pohjakalastuksen saaliista tai pyyntiponnistuksesta 1 päivän tammikuuta 2002 ja 31 päivän joulukuuta 2006 väliseltä ajalta;\nkeskimääräinen vuotuinen saalistaso 1 päivän tammikuuta 2002 ja 31 päivän joulukuuta 2006 väliseltä ajalta;\npohjakalastusta koskeva vaikutustenarviointi;\narvio siitä, edistääkö ehdotettu toiminta kohdelajien ja sivusaaliina saatavien muiden kuin kohdelajien kestävää hoitoa ja suojaako se meriekosysteemejä, joissa kyseisiä kalavaroja esiintyy, myös ehkäisemällä haavoittuviin meriekosysteemeihin kohdistuvia merkittäviä haitallisia vaikutuksia.\n3. Edellä 2 kohdan c alakohdassa tarkoitettu vaikutustenarviointi on toteutettava vuonna 2009 julkaistujen Yhdistyneiden kansakuntien elintarvike- ja maatalousjärjestön (FAO) laatimien valtamerillä harjoitettavan syvänmeren kalastuksen hallinnointia koskevien kansainvälisten suuntaviivojen (Deep-sea Fisheries Guidelines), jäljempänä ’FAO:n syvänmeren kalastusta koskevat suuntaviivat’, mukaisesti, ja siinä on otettava huomioon pohjakalastuksen vaikutustenarviointia koskeva SPRFMO:n standardi (SPRFMO Bottom Fishery Impact Assessment Standard) sekä alueet, joilla haavoittuvia meriekosysteemejä tunnetusti tai todennäköisesti esiintyy.\n4. Komissio ilmoittaa asianomaiselle jäsenvaltiolle SPRFMO:n päätöksestä, joka koskee lupaa harjoittaa SPRFMO-yleissopimusalueella pohjakalastusta ja jota varten vaikutustenarviointi suoritettiin, myös mahdollisista siihen liittyvistä ehdoista ja asiaankuuluvista toimenpiteistä haavoittuviin meriekosysteemeihin kohdistuvien merkittävien haitallisten vaikutusten ehkäisemiseksi.\n5. Jäsenvaltioiden on varmistettava, että 2 kohdan c alakohdassa tarkoitetut vaikutustenarvioinnit saatetaan ajan tasalle, jos kalastuksessa on tapahtunut merkittävä muutos, joka todennäköisesti vaikuttaa haavoittuviin meriekosysteemeihin, ja toimitettava nämä tiedot komissiolle heti, kun ne ovat saatavilla. Komissio toimittaa mainitut tiedot edelleen SPRFMO:n sihteeristöön.\nPohjakalastus pohjakalastuksen jalanjäljen määrittelemän alueen ulkopuolella tai ylittäen viiteajanjakson saalistasot\n1. Jäsenvaltiot eivät saa antaa lippunsa alla purjehtiville kalastusaluksille lupaa harjoittaa pohjakalastusta pohjakalastuksen jalanjäljen määrittelemän alueen ulkopuolella tai ylittäen viiteajanjakson saalistasot ilman SPRFMO:lta etukäteen saatua lupaa.\n2. Jäsenvaltioiden, joiden alukset aikovat kalastaa pohjakalastuksen jalanjäljen ulkopuolella tai ylittää 12 artiklan 2 kohdan b alakohdassa tarkoitetun keskimääräisen vuotuisen saalistason, on toimitettava komissiolle lupaa koskeva pyyntö viimeistään 80 päivää ennen sitä SPRFMO:n tiedekomitean vuosikokousta, jossa ne toivovat pyyntöään käsiteltävän. Komissio toimittaa pyynnön edelleen SPRFMO:n sihteeristöön viimeistään 60 päivää ennen SPRFMO:n tiedekomitean kokousta. Pyynnössä on esitettävä\n3. Edellä 2 kohdan a alakohdassa tarkoitettu vaikutustenarviointi on tehtävä FAO:n syvänmeren kalastusta koskevien suuntaviivojen mukaisesti, ja siinä on otettava huomioon pohjakalastuksen vaikutustenarviointia koskeva SPRFMO:n standardi sekä alueet, joilla haavoittuvia meriekosysteemejä tunnetusti tai todennäköisesti esiintyy.\n5. Jäsenvaltioiden on varmistettava, että 2 kohdan a alakohdassa tarkoitetut vaikutustenarvioinnit saatetaan ajan tasalle, jos kalastuksessa on tapahtunut muutos, joka todennäköisesti vaikuttaa haavoittuviin meriekosysteemeihin, ja toimitettava nämä tiedot komissiolle heti, kun ne ovat saatavilla. Komissio toimittaa mainitut tiedot edelleen SPRFMO:n sihteeristöön.\nHaavoittuvat meriekosysteemit pohjakalastuksessa\n1. Ennen kuin SPRFMO:n tiedekomitea on laatinut kynnysarvoja koskevan lausunnon, jäsenvaltioiden on vahvistettava lippunsa alla purjehtiville kalastusaluksille kynnysarvot haavoittuvien meriekosysteemien kohtaamisille ottaen huomioon FAO:n syvänmeren kalastusta koskevien suuntaviivojen 68 kohdan.\n2. Jäsenvaltioiden on vaadittava lippunsa alla purjehtivia kalastusaluksia lopettamaan pohjakalastustoiminta viiden meripeninkulman säteellä mistä tahansa SPRFMO-yleissopimusalueella sijaitsevasta kohdasta, jossa kohtaamiset ylittävät tämän artiklan 1 kohdan nojalla vahvistetut kynnysarvot. Jäsenvaltioiden on ilmoitettava haavoittuvien meriekosysteemien kohtaamisista komissiolle liitteessä IV annettujen ohjeiden mukaisesti. Komissio toimittaa nämä tiedot viipymättä edelleen SPRFMO:n sihteeristöön.\nJäsenvaltioiden on varmistettava, että tarkkailu kattaa 100 prosenttia niiden lipun alla purjehtivista pohjakalastusta harjoittavista troolareista ja vähintään kymmenen prosenttia niiden lipun alla purjehtivista muita pohjakalastuspyydyksiä käyttävistä kalastusaluksista.\nPohjakalastusta koskevien tietojen ilmoittaminen\n1. Jäsenvaltioiden on ilmoitettava komissiolle viimeistään kunkin kuukauden 15 päivänä pohjakalastettujen lajien saaliit edelliseltä kuukaudelta asetuksen (EY) N:o 1224/2009 33 artiklan mukaisesti.\n2. Jäsenvaltioiden on toimitettava komissiolle viimeistään kunkin kuukauden 15 päivänä luettelo lippunsa alla purjehtivista aktiivisesti kalastavista kalastusaluksista sekä lippunsa alla purjehtivista jälleenlaivausta harjoittavista kalastusaluksista. Komissio toimittaa tiedot edelleen SPRFMO:n sihteeristöön viiden päivän kuluessa niiden saamisesta.\n3. Jäsenvaltioiden on kiellettävä lippunsa alla purjehtivia kalastusaluksia osallistumasta pohjakalastukseen, jollei liitteessä V säädettyjä kalastusaluksen tunnistamiseksi vaadittuja vähimmäistietoja ole toimitettu.\n1. Jäsenvaltioiden, jotka aikovat antaa lippunsa alla purjehtivalle kalastusalukselle luvan harjoittaa koekalastusta, on toimitettava komissiolle viimeistään 80 päivää ennen SPRFMO:n tiedekomitean kokousta\nlupaa koskeva pyyntö, johon sisältyvät liitteessä V mainitut tiedot;\nliitteen VI mukainen kalastuksen toimintasuunnitelma, johon on sisällyttävä sitoumus noudattaa 18 artiklan 3, 4 ja 5 kohdassa tarkoitettua SPRFMO:n tiedonkeruusuunnitelmaa.\n2. Komissio toimittaa pyynnön edelleen SPRFMO-komissiolle ja kalastuksen toimintasuunnitelman SPRFMO:n tiedekomitealle viimeistään 60 päivää ennen SPRFMO:n tiedekomitean kokousta.\n3. Komissio ilmoittaa asianomaiselle jäsenvaltiolle koekalastuslupaa koskevasta SPRFMO:n päätöksestä.\n1. Jäsenvaltiot eivät saa antaa lippunsa alla purjehtiville kalastusaluksille lupaa harjoittaa koekalastusta ilman SPRFMO:lta etukäteen saatua lupaa.\n2. Jäsenvaltioiden on varmistettava, että niiden lipun alla purjehtiva kalastusalus kalastaa koekalastuksessa ainoastaan SPRFMO:n hyväksymän kalastuksen toimintasuunnitelman mukaisesti.\n3. Jäsenvaltioiden on varmistettava, että SPRFMO:n tiedonkeruusuunnitelmaan tarvittavat tiedot toimitetaan komissiolle, joka toimittaa nämä tiedot edelleen SPRFMO:n sihteeristöön.\n4. Koekalastukseen osallistumista varten luvan saaneita unionin kalastusaluksia on kiellettävä jatkamasta kalastusta asianomaisessa koekalastuksessa, jollei SPRFMO:n sihteeristöön ole toimitettu SPRFMO:n tiedonkeruusuunnitelmassa määriteltyjä tietoja viimeisimmältä kaudelta, jona kalastusta on harjoitettu, eikä SPRFMO:n tiedekomitealla ole ollut tilaisuutta tarkastella mainittuja tietoja.\n5. Jäsenvaltioiden, joiden kalastusaluksia osallistuu koekalastukseen, on varmistettava, että kullakin niiden lipun alla purjehtivalla kalastusaluksella on tarpeen mukaan yksi tai useampi riippumaton tarkkailija, joka kerää tiedot SPRFMO:n tiedonkeruusuunnitelman mukaisesti.\nKalastusaluksen korvaaminen koekalastuksessa\n1. Sen estämättä, mitä 17 ja 18 artiklassa säädetään, jäsenvaltiot voivat antaa lippunsa alla purjehtivalle alukselle, jota ei yksilöidä kalastuksen toimintasuunnitelmassa, luvan kalastaa koekalastuksessa, jos kalastuksen toimintasuunnitelmassa yksilöity unionin kalastusalus on estynyt kalastamasta oikeutetuista toiminnallisista tai pakottavaan esteeseen liittyvistä syistä. Tällöin asianomaisen jäsenvaltion on ilmoitettava asiasta viipymättä komissiolle ja esitettävä\ntäydelliset tiedot suunnitellusta korvaavasta aluksesta;\ntäydellinen selvitys korvaamisen syistä sekä asiaan liittyvä näyttö selvityksen tueksi;\nkorvaavalla aluksella käytettäviä pyydystyyppejä koskevat tekniset tiedot ja niiden täydellinen kuvaus.\n2. Komissio toimittaa nämä tiedot viipymättä SPRFMO:n sihteeristöön.\nSuuret pelagiset ajoverkot, syvänmeren verkot ja muut verkot\nSuuret pelagiset ajoverkot ja syvänmeren verkot\nSuurten pelagisten ajoverkkojen ja kaikkien syvänmeren verkkojen käyttö on kielletty kaikkialla SPRFMO-yleissopimusalueella.\nJäsenvaltioiden, joiden alukset aikovat kulkea SPRFMO-yleissopimusalueen kautta pitäen aluksella verkkoja, on\nannettava SPRFMO:n sihteeristölle vähintään 36 tuntia ennen aluksen saapumista SPRFMO-yleissopimusalueelle ennakkoilmoitus, jossa mainitaan arvioitu saapumis- ja poistumispäivä sekä aluksella pidetyn verkon pituus;\nvarmistettava, että niiden lipun alla purjehtivissa aluksissa on alusten satelliittiseurantajärjestelmä (VMS), joka raportoi kahden tunnin välein aluksen ollessa SPRFMO-yleissopimusalueella;\ntoimitettava VMS-sijaintiraportit SPRFMO:n sihteeristöön 30 päivän kuluessa siitä, kun alus on poistunut SPRFMO-yleissopimusalueelta; ja\nsiinä tapauksessa, että verkot vahingossa katoavat tai putoavat aluksesta, ilmoitettava SPRFMO:n sihteeristölle mahdollisimman pian ja joka tapauksessa 48 tunnin kuluessa pyydyksen katoamisesta tai aluksesta putoamisesta verkkojen katoamisen päivämäärä ja kellonaika sekä kadonneiden verkkojen sijainti ja pituus (metreinä).\n1. Jäsenvaltioiden on viimeistään kunkin vuoden 15 päivänä marraskuuta toimitettava komissiolle luettelo lippunsa alla purjehtivista kalastusaluksista, joilla on lupa kalastaa SPRFMO-yleissopimusalueella seuraavana vuonna, ilmoittaen liitteessä V mainitut tiedot. Komissio toimittaa luettelon edelleen SPRFMO:n sihteeristöön. Jäsenvaltioiden on otettava huomioon kalastusalusten ja toimijoiden aiempi vaatimustenmukaisuus, kun ne tarkastelevat kalastuslupien myöntämistä SPRFMO-yleissopimusalueen osalta.\n2. Jäsenvaltioiden on ilmoitettava komissiolle lippunsa alla purjehtivat kalastusalukset, joilla on lupa kalastaa SPRFMO-yleissopimusalueella, vähintään 20 päivää ennen päivää, jolloin tällaiset alukset saapuvat ensimmäisen kerran SPRFMO-yleissopimusalueelle. Komissio toimittaa nämä tiedot SPRFMO:n sihteeristöön vähintään 15 päivää ennen päivää, jolloin tällaiset alukset saapuvat ensimmäisen kerran SPRFMO-yleissopimusalueelle.\n3. Jäsenvaltioiden on varmistettava, että tiedot niiden lipun alla purjehtivista kalastusaluksista, joilla on lupa kalastaa SPRFMO-yleissopimusalueella, ovat ajan tasalla. Kaikista muutoksista on ilmoitettava komissiolle viimeistään kymmenen päivän kuluttua muutoksesta. Komissio toimittaa tiedon SPRFMO:n sihteeristölle viiden päivän kuluessa tällaisen ilmoituksen saamisesta.\n4. Silloin kun on kyse peruutuksesta, irtisanomisesta tai jostain muusta tapauksesta, joka mitätöi luvan, jäsenvaltioiden on ilmoitettava asiasta viipymättä komissiolle, jotta tämä voi toimittaa tiedon SPRFMO:n sihteeristöön kolmen päivän kuluessa luvan mitätöitymispäivästä.\n5. Unionin kalastusalukset, joita ei ole merkitty SPRFMO:n alusrekisteriin, eivät saa harjoittaa SPRFMO:n vastuualueeseen kuuluviin lajeihin liittyvää kalastustoimintaa SPRFMO-yleissopimusalueella.\nJälleenlaivausta koskevat yleiset säännökset\n1. Tätä lukua sovelletaan jälleenlaivaustoimiin, jotka toteutetaan\nSPRFMO-yleissopimusalueella ja joiden kohteena ovat SPRFMO-yleissopimusalueella pyydetyt SPRFMO-kalavarat ja yhdessä niiden kanssa saaliiksi saadut muut lajit;\nSPRFMO-yleissopimusalueen ulkopuolella ja joiden kohteena ovat SPRFMO-yleissopimusalueella pyydetyt SPRFMO-kalavarat ja yhdessä niiden kanssa saaliiksi saadut muut lajit.\n2. Jälleenlaivausta merellä ja satamassa saa harjoittaa ainoastaan SPRFMO:n alusrekisteriin merkittyjen kalastusalusten välillä.\n3. Polttoaineen, miehistön, pyydysten tai muiden tavaroiden siirtoja merellä saa SPRFMO-yleissopimusalueella tehdä ainoastaan SPRFMO:n alusrekisteriin merkittyjen kalastusalusten välillä.\n4. SPRFMO-yleissopimusalueella pyydettyjä SPRFMO-kalavaroja ja yhdessä niiden kanssa saaliiksi saatuja muita lajeja koskevat merellä tehtävät jälleenlaivaustoimet kielletään unionin vesillä.\nPerunpiikkimakrillin ja pohjalajien jälleenlaivauksesta ilmoittaminen\n1. Riippumatta siitä, missä jälleenlaivaus tapahtuu, lippujäsenvaltion viranomaisten on toimitettava unionin kalastusalusten SPRFMO-yleissopimusalueella pyytämien perunpiikkimakrillien ja pohjalajien jälleenlaivauksesta samanaikaisesti komissiolle ja SPRFMO:n sihteeristöön seuraavat tiedot:\nsuunniteltua jälleenlaivausta koskeva ilmoitus, jossa mainitaan 14 päivän ajanjakso, jonka aikana SPRFMO-yleissopimusalueella pyydettyjen perunpiikkimakrillien ja pohjalajien jälleenlaivaus on tarkoitus toteuttaa; ilmoitus on saatava seitsemän päivää ennen kyseisen 14 päivän jakson ensimmäistä päivää;\ntodellista jälleenlaivausta koskeva ilmoitus, joka on saatava vähintään 12 tuntia ennen kyseisen toiminnan arvioitua ajankohtaa.\nJäsenvaltiot voivat sallia, että unionin kalastusaluksen käyttäjä toimittaa nämä tiedot sähköisesti suoraan SPRFMO:n sihteeristöön, edellyttäen, että tiedot toimitetaan samanaikaisesti komissiolle.\n2. Edellä 1 kohdassa tarkoitetuissa ilmoituksissa on annettava jälleenlaivaustoimesta saatavilla olevat merkitykselliset tiedot, mukaan lukien arvioitu päivämäärä ja kellonaika, ennakoitu sijainti, kalastus, sekä asianomaisia unionin kalastusaluksia koskevat tiedot liitteen VII mukaisesti.\nPerunpiikkimakrillin ja pohjalajien jälleenlaivauksen seuranta\n1. Jos saaliin purkavalla tai vastaanottavalla unionin kalastusaluksella on tarkkailija, hän seuraa jälleenlaivaustoimintaa. Tarkkailija täyttää SPRFMO:n jälleenlaivauspäiväkirjan liitteen VIII mukaisesti jälleenlaivattavien kalastustuotteiden määrän ja lajien tarkistamiseksi ja toimittaa jäljennöksen jälleenlaivauspäiväkirjasta sen jäsenvaltion toimivaltaisille viranomaisille, jonka lipun alla tarkkailtava alus purjehtii.\n2. Jäsenvaltion, jonka lipun alla kalastusalus purjehtii, on toimitettava tarkkailijan SPRFMO:n jälleenlaivauspäiväkirjaan merkitsemät tiedot komissiolle kymmenen päivän kuluessa siitä, kun tarkkailija on poistunut aluksesta. Komissio toimittaa nämä tiedot edelleen SPRFMO:n sihteeristöön 15 päivän kuluessa siitä, kun tarkkailija on poistunut aluksesta.\n3. Jälleenlaivattavien kalastustuotteiden määrän ja lajien tarkistamiseksi sekä sen varmistamiseksi, että asianmukainen tarkistus voidaan suorittaa, aluksella olevalla tarkkailijalla on oltava rajoittamaton pääsy tarkkailtavalle unionin kalastusalukselle, mukaan lukien miehistö, pyydykset, varusteet, rekisterit (myös sähköisessä muodossa olevat rekisterit) ja kalaruumat.\nPerunpiikkimakrillin ja pohjalajien jälleenlaivauksen jälkeen ilmoitettavat tiedot\n1. Jäsenvaltioiden, joiden alukset osallistuvat jälleenlaivaustoimeen, on ilmoitettava samanaikaisesti SPRFMO:n sihteeristöön ja komissiolle kaikki toiminnalliset yksityiskohdat liitteen IX mukaisesti viimeistään seitsemän päivän kuluttua jälleenlaivauksesta.\n2. Jäsenvaltiot voivat sallia, että unionin kalastusaluksen käyttäjä toimittaa 1 kohdassa tarkoitetut tiedot sähköisesti suoraan SPRFMO:n sihteeristöön, edellyttäen, että tiedot toimitetaan samanaikaisesti komissiolle. Mahdollinen unionin kalastusaluksen käyttäjän SPRFMO:n sihteeristöltä saama selvennyspyyntö on toimitettava edelleen komissiolle.\nTietojen keruu ja ilmoittaminen\n1. Tietojen ilmoittamista koskevien 7, 11, 14, 16, 18, 25 ja 26 artiklassa esitettyjen vaatimusten lisäksi jäsenvaltioiden, joiden alukset kalastavat SPRFMO-yleissopimusalueella, on toimitettava komissiolle tämän artiklan 2 ja 3 kohdan mukaiset tiedot.\n2. Viimeistään kunkin vuoden 15 päivänä syyskuuta jäsenvaltioiden, joiden alukset kalastavat SPRFMO-yleissopimusalueella, on ilmoitettava komissiolle elopaino kaikkien edellisenä kalenterivuotena pyydettyjen lajien/lajiryhmien osalta. Komissio toimittaa nämä tiedot edelleen SPRFMO:n sihteeristöön viimeistään 30 päivänä syyskuuta.\n3. Viimeistään kunkin vuoden 15 päivänä kesäkuuta jäsenvaltioiden, joiden alukset kalastavat SPRFMO-yleissopimusalueella, on ilmoitettava komissiolle tiedot troolikalastustoiminnasta vetokertojen mukaan eriteltyinä, tiedot pohjasiimakalastuksesta laskukertojen mukaan eriteltyinä sekä tiedot purkamisista, myös jäähdytysalusten osalta, ja jälleenlaivauksista. Komissio toimittaa nämä tiedot edelleen SPRFMO:n sihteeristöön viimeistään 30 päivänä kesäkuuta.\n4. Komissio voi vahvistaa täytäntöönpanosäädöksillä yksityiskohtaiset vaatimukset tässä artiklassa tarkoitettua tietojen ilmoittamista varten. Nämä täytäntöönpanosäädökset hyväksytään 45 artiklan 2 kohdassa tarkoitettua tarkastelumenettelyä noudattaen.\n1. Jäsenvaltioiden, joiden alukset kalastavat SPRFMO-yleissopimusalueella, on perustettava tarkkailijaohjelmat liitteessä X esitettyjen tietojen keräämistä varten.\n2. Viimeistään kunkin vuoden 15 päivänä syyskuuta jäsenvaltioiden, joiden alukset kalastavat SPRFMO-yleissopimusalueella, on toimitettava komissiolle liitteessä X esitetyt tarkkailutiedot edelliseltä kalenterivuodelta. Komissio toimittaa nämä tiedot edelleen SPRFMO:n sihteeristöön viimeistään 30 päivänä syyskuuta.\n3. Viimeistään kunkin vuoden 15 päivänä elokuuta jäsenvaltioiden, joiden alukset kalastavat SPRFMO-yleissopimusalueella, on toimitettava vuosikertomus tarkkailijaohjelman toteutuksesta edellisenä vuonna. Kertomuksessa on esitettävä tarkkailijoiden koulutus, ohjelman suunnitelma ja kattavuus, kerättyjen tietojen tyyppi ja mahdolliset vuoden aikana ilmenneet ongelmat. Komissio toimittaa nämä tiedot edelleen SPRFMO:n sihteeristöön viimeistään 1 päivänä syyskuuta.\n1. Unionin kalastusaluksille asennetulla satelliittiseurantalaitteella on varmistettava VMS-tietojen automaattinen välittyminen lippujäsenvaltion kalastuksenseurantakeskukseen siten, että sijaintivirheen on oltava alle 100 metriä satelliittinavigoinnin tavanomaisissa käyttöolosuhteissa.\n2. Jäsenvaltioiden on varmistettava, että niiden kalastuksenseurantakeskukset ilmoittavat automaattisesti ja jatkuvasti niiden lipun alla purjehtivien SPRFMO-yleissopimusalueella kalastusta harjoittavien alusten VMS-tiedot SPRFMO:n sihteeristölle vähintään kerran tunnissa ja että niiden lipun alla purjehtiville aluksille asennetut satelliittiseurantalaitteet pystyvät ilmoittamaan VMS-tietoja vähintään 15 minuutin välein.\n3. Asetuksen (EY) N:o 1224/2009 9 artiklan 4 kohdan soveltamiseksi SPRFMO-yleissopimusalueeseen on sisällytettävä SPRFMO-yleissopimusalueen ulkopuolella oleva 100 meripeninkulman vyöhyke, jolla sovelletaan tämän artiklan 1 kohtaa.\n4. Jäsenvaltioiden on varmistettava, että jos niiden lipun alla purjehtivien kalastusalusten satelliittiseurantalaitteen antenni on asennettu erilleen fyysisestä kotelosta, sekä satelliittinavigointidekooderina että -lähettimenä käytetään yhtä yhteistä antennia ja fyysinen kotelo on kytketty antenniin yhdellä yhtenäisellä kaapelilla.\nYhteyspisteet ja nimetyt satamat\n1. Jäsenvaltion, joka haluaa antaa pääsyn satamiinsa kolmansien maiden kalastusaluksille, joilla on aluksella SPRFMO-yleissopimusalueella pyydettyjä SPRFMO-kalastustuotteita tai tällaisista kalavaroista peräisin olevia kalastustuotteita, joita ei ole aiemmin purettu aluksesta tai jälleenlaivattu satamassa tai merellä, on\nnimettävä satamat, joihin kolmansien maiden kalastusalukset voivat pyytää pääsyä asetuksen (EY) N:o 1005/2008 5 artiklan mukaisesti;\nnimettävä yhteyspiste ennakkoilmoitusten vastaanottamiseksi asetuksen (EY) N:o 1005/2008 6 artiklan mukaisesti;\nnimettävä yhteyspiste tarkastusraporttien vastaanottamiseksi asetuksen (EY) N:o 1005/2008 11 artiklan 3 kohdan mukaisesti.\n2. Jäsenvaltioiden on ilmoitettava nimettyjen yhteyspisteiden ja nimettyjen satamien luetteloa koskevista muutoksista komissiolle vähintään 40 päivää ennen muutosten voimaantuloa. Komissio toimittaa nämä tiedot edelleen SPRFMO:n sihteeristöön vähintään 30 päivää ennen muutosten voimaantuloa.\n1. Poiketen siitä, mitä asetuksen (EY) N:o 1005/2008 6 artiklan 1 kohdassa säädetään, satamajäsenvaltioiden on edellytettävä, että kolmansien maiden kalastusalukset, jotka aikovat purkaa tai jälleenlaivata niiden satamissa SPRFMO-kalavaroja, joita ei ole aiemmin purettu tai jälleenlaivattu, toimittavat viimeistään 48 tuntia ennen arvioitua satamaan saapumisaikaa seuraavat liitteen XI mukaiset tiedot:\naluksen tunnistetiedot (ulkoiset tunnistetiedot, nimi, lippuvaltio, mahdollinen Kansainvälisen merenkulkujärjestön (IMO) tunnistenumero ja kansainvälinen radiokutsutunnus);\nsen nimetyn sataman nimi, johon kalastusalus pyytää pääsyä, ja satamakäynnin tarkoitus (purkaminen tai jälleenlaivaus);\njäljennös kalastusluvasta tai tapauksen mukaan mahdollisesta muusta luvasta, joka kalastusaluksella on SPRFMO-kalastustuotteisiin liittyvien toimien tukemista tai tällaisten kalastustuotteiden jälleenlaivausta varten;\nkunkin aluksella pidetyn SPRFMO-kalastustuotteen arvioitu määrä kilogrammoina ja tuotteisiin liittyvät pyyntialueet. Jos aluksella ei ole SPRFMO-kalastustuotteita, annetaan ’nollailmoitus’;\nkunkin purettavan tai jälleenlaivattavan SPRFMO-kalastustuotteen arvioitu määrä kilogrammoina ja tuotteisiin liittyvät pyyntialueet;\n2. Edellä olevan 1 kohdan mukaisesti toimitettuihin tietoihin on liitettävä asetuksen (EY) N:o 1005/2008 III luvun mukaisesti varmennettu saalistodistus, jos kolmannen maan kalastusaluksella on SPRFMO-kalastustuotteita.\n3. Satamajäsenvaltiot voivat myös pyytää lisätietoja ratkaistakseen, onko kalastusalus harjoittanut LIS-kalastusta tai siihen liittyvää toimintaa.\n4. Satamajäsenvaltiot voivat määrätä pidemmän tai lyhyemmän ilmoitusajan kuin 1 kohdassa mainittu aika ottaen huomioon muun muassa kalastustuotteen tyypin sekä kalastusalueen ja niiden satamien välisen etäisyyden. Tällaisessa tapauksessa satamajäsenvaltioiden on ilmoitettava asiasta komissiolle, joka toimittaa tiedon viipymättä SPRFMO:n sihteeristöön.\nLupa purkamiseen tai jälleenlaivaukseen satamassa\nSaatuaan asiaankuuluvat tiedot 31 artiklan nojalla satamajäsenvaltion on päätettävä, sallitaanko kolmannen maan kalastusalukselle pääsy sen satamaan vai evätäänkö pääsy. Jos kolmannen maan kalastusalukselta on evätty pääsy, satamajäsenvaltion on ilmoitettava asiasta komissiolle, joka toimittaa tiedon viipymättä edelleen SPRFMO:n sihteeristöön. Satamajäsenvaltioiden on evättävä pääsy kalastusaluksilta, jotka on merkitty SPRFMO:n LIS-alusluetteloon.\n1. Satamajäsenvaltioiden on tarkastettava vähintään viisi prosenttia kolmansien maiden kalastusalusten niiden nimetyissä satamissa tekemistä, SPRFMO-kalastustuotteisiin liittyvistä purkamis- ja jälleenlaivaustoimista.\n2. Asetuksen (EY) N:o 1005/2008 9 artiklan 2 kohdan soveltamista rajoittamatta satamajäsenvaltioiden on tarkastettava kolmansien maiden kalastusalukset, kun\ntoinen sopimuspuoli, yhteistyössä toimiva muu kuin sopimuspuoli tai asiaan liittyvä alueellinen kalastuksenhoitojärjestö on pyytänyt tietyn kalastusaluksen tarkastamista, etenkin jos pyynnön tueksi esitetään näyttöä kyseisen kalastusaluksen harjoittamasta LIS-kalastuksesta, ja on perusteltua syytä epäillä, että kalastusalus on harjoittanut LIS-kalastusta;\nkalastusalus ei ole toimittanut täydellisinä 31 artiklassa edellytettyjä tietoja;\nkalastusalukselta on evätty pääsy satamaan tai sataman käyttö SPRFMO:n tai muun alueellisen kalastuksenhoitojärjestön sääntöjen mukaisesti.\n1. Tämän artiklan säännöksiä sovelletaan asetuksen (EY) N:o 1005/2008 10 artiklassa vahvistettujen tarkastusmenettelyä koskevien sääntöjen lisäksi.\n2. Jäsenvaltioiden tarkastajilla on oltava voimassa oleva henkilötodistus. He voivat ottaa jäljennöksiä merkityksellisinä pidetyistä asiakirjoista.\n3. Tarkastukset on suoritettava siten, että kolmannen maan kalastusalukselle koituu mahdollisimman vähän häiriötä ja vaivaa ja että vältetään saaliin laadun heikkeneminen siinä määrin kuin se on käytännössä mahdollista.\n4. Tarkastuksen päätteeksi aluksen päällikölle on annettava mahdollisuus lisätä raporttiin huomautuksia tai vastalauseita ja ottaa yhteyttä asianomaisen satamajäsenvaltion toimivaltaiseen viranomaiseen tarkastusraportin osalta. Tarkastusraportin malli esitetään liitteessä XII. Aluksen päällikölle on toimitettava jäljennös raportista.\n5. Satamajäsenvaltion on toimitettava 12 työpäivän kuluessa tarkastuksen päättymispäivästä komissiolle jäljennös tämän asetuksen liitteen XII mukaisesti täytetystä asetuksen (EY) N:o 1005/2008 10 artiklan 3 kohdassa ja 11 artiklan 3 kohdassa tarkoitetusta tarkastusraportista. Komissio toimittaa raportin edelleen SPRFMO:n sihteeristöön 15 työpäivän kuluessa tarkastuksen päättymispäivästä.\n6. Jos tarkastusraporttia ei voida toimittaa komissiolle toimitettavaksi 15 työpäivän kuluessa edelleen SPRFMO:n sihteeristöön, satamajäsenvaltion on ilmoitettava komissiolle hyvissä ajoin viivästyksen syyt sekä se, milloin raportti toimitetaan, jotta komissio voi ilmoittaa asiasta SPRFMO:n sihteeristölle 15 työpäivän määräajan kuluessa.\nMenettely tapauksessa, jossa satamatarkastuksen aikana ilmenee näyttöä SPRFMO:n säilyttämis- ja hoitotoimenpiteiden rikkomisesta\n1. Jos tarkastuksen aikana kerättyjen tietojen perusteella on näyttöä siitä, että kolmannen maan kalastusalus on rikkonut SPRFMO:n säilyttämis- ja hoitotoimenpiteitä, sovelletaan tätä artiklaa asetuksen (EY) N:o 1005/2008 11 artiklan lisäksi.\n2. Satamajäsenvaltion toimivaltaisten viranomaisten on toimitettava komissiolle jäljennös tarkastusraportista mahdollisimman pian ja joka tapauksessa viiden työpäivän kuluessa. Komissio toimittaa raportin viipymättä SPRFMO:n sihteeristöön sekä lippuvaltiona olevan sopimuspuolen tai yhteistyötä tekevän muun kuin sopimuspuolen yhteyspisteelle.\n3. Satamajäsenvaltioiden on ilmoitettava viipymättä rikkomistapauksessa toteutetuista toimista lippuvaltiona olevan sopimuspuolen tai yhteistyötä tekevän muun kuin sopimuspuolen toimivaltaiselle viranomaiselle sekä komissiolle, joka toimittaa nämä tiedot SPRFMO:n sihteeristöön.\nJäsenvaltioiden ilmoittamat väitetyt SPRFMO:n säilyttämis- ja hoitotoimenpiteitä koskevat rikkomukset\nJäsenvaltioiden on toimitettava vähintään 145 päivää ennen SPRFMO-komission vuosikokousta komissiolle kaikki dokumentoidut tiedot, jotka viittaavat mahdollisiin tapauksiin, joissa kalastusalus ei ole noudattanut SPRFMO:n säilyttämis- ja hoitotoimenpiteitä SPRFMO-yleissopimusalueella kahden viimeksi kuluneen vuoden aikana. Komissio tutkii tiedot ja tarvittaessa toimittaa ne edelleen SPRFMO:n sihteeristöön vähintään 120 päivää ennen vuosikokousta.\nUnionin kalastusaluksen lisääminen SPRFMO:n LIS-alusluettelon luonnokseen\n1. Jos komissio saa SPRFMO:n sihteeristöltä virallisen ilmoituksen unionin kalastusaluksen sisällyttämisestä SPRFMO:n LIS-alusluettelon luonnokseen, se toimittaa ilmoituksen, sitä tukevan näytön ja mahdolliset muut SPRFMO:n sihteeristön toimittamat dokumentoidut tiedot lippujäsenvaltiolle huomautusten esittämistä varten viimeistään 45 päivää ennen SPRFMO-komission vuosikokousta. Komissio tutkii tiedot ja toimittaa ne edelleen SPRFMO:n sihteeristöön vähintään 30 päivää ennen vuosikokousta.\n2. Saatuaan komissiolta ilmoituksen lippujäsenvaltion viranomaisten on ilmoitettava kalastusaluksen omistajalle aluksen sisällyttämisestä SPRFMO:n LIS-alusluettelon luonnokseen sekä mahdollisista seurauksista siinä tapauksessa, että sen sisällyttäminen SPRFMO:n hyväksymään LIS-alusluetteloon vahvistetaan.\nSPRFMO:n LIS-luetteloon merkittyjä kalastusaluksia koskevat toimenpiteet\n1. Kun SPRFMO:n LIS-alusluettelo hyväksytään, komissio pyytää lippujäsenvaltiota ilmoittamaan SPRFMO:n LIS-alusluetteloon merkityn kalastusaluksen omistajalle aluksen sisällyttämisestä luetteloon sekä seurauksista, joita luetteloon sisällyttämisestä aiheutuu.\n2. Jos jäsenvaltiolla on tietoa SPRFMO:n LIS-alusluetteloon merkityn kalastusaluksen nimen tai kansainvälisen radiokutsutunnuksen muutoksesta, sen on toimitettava nämä tiedot komissiolle niin pian kuin se on käytännössä mahdollista. Komissio toimittaa nämä tiedot viipymättä edelleen SPRFMO:n sihteeristöön.\nSPRFMO:n sihteeristön ilmoittamat väitetyt noudattamatta jättämiset\n1. Jos komissio saa SPRFMO:n sihteeristöltä tietoja, jotka viittaavat siihen, että jäsenvaltio olisi jättänyt noudattamatta SPRFMO-yleissopimusta ja/tai SPRFMO:n säilyttämis- ja hoitotoimenpiteitä, komissio toimittaa nämä tiedot viipymättä asianomaiselle jäsenvaltiolle.\n2. Jäsenvaltion on toimitettava komissiolle väitettyjen noudattamatta jättämisten tutkinnassa tehdyt havainnot ja tiedot mahdollisista toimista, jotka on toteutettu vaatimustenmukaisuuteen liittyvien ongelmien ratkaisemiseksi, vähintään 45 päivää ennen SPRFMO-komission vuosikokousta. Komissio toimittaa tiedot edelleen SPRFMO:n sihteeristöön vähintään 30 päivää ennen vuosikokousta.\nSopimuspuolen tai yhteistyötä tekevän muun kuin sopimuspuolen ilmoittamat väitetyt SPRFMO:n säilyttämis- ja hoitotoimenpiteitä koskevat rikkomukset\n1. Jäsenvaltioiden on nimettävä yhteyspiste satamatarkastusraporttien vastaanottamiseksi sopimuspuolilta ja yhteistyötä tekeviltä muilta kuin sopimuspuolilta.\n2. Jäsenvaltioiden on ilmoitettava nimettyjä yhteyspisteitä koskevista muutoksista komissiolle vähintään 40 päivää ennen muutosten voimaantuloa. Komissio toimittaa nämä tiedot edelleen SPRFMO:n sihteeristöön vähintään 30 päivää ennen muutosten voimaantuloa.\n3. Jos jäsenvaltion nimeämä yhteyspiste saa sopimuspuolelta tai yhteistyötä tekevältä muulta kuin sopimuspuolelta tarkastusraportin, jossa esitetään näyttöä siitä, että kyseisen jäsenvaltion lipun alla purjehtiva kalastusalus on rikkonut SPRFMO:n säilyttämis- ja hoitotoimenpiteitä, lippujäsenvaltion on viipymättä tutkittava väitetty rikkominen ja ilmoitettava komissiolle tutkinnan tilanne sekä mahdollisesti toteutetut täytäntöönpanotoimet, jotta komissio voi toimittaa tiedon asiasta SPRFMO:n sihteeristöön kolmen kuukauden kuluessa ilmoituksen saatuaan. Jos jäsenvaltio ei pysty toimittamaan komissiolle tilanneraporttia kolmen kuukauden kuluessa tarkastusraportin vastaanottamisesta, sen on ilmoitettava komissiolle kolmen kuukauden määräajan kuluessa viivästyksen syyt sekä se, mihin päivään mennessä tilanneraportti toimitetaan. Komissio toimittaa tilannetta tai tutkinnan viivästymistä koskevat tiedot SPRFMO:n sihteeristöön.\nSatelliittiseurantalaitteen tekninen vika\n1. Jos satelliittiseurantalaitteeseen tulee tekninen vika, unionin kalastusalusten on ilmoitettava lippujäsenvaltionsa kalastuksenseurantakeskukselle neljän tunnin välein tarkoituksenmukaisilla televiestintävälineillä seuraavat tiedot:\naluksen päällikön nimi;\nsijainti (leveys- ja pituusaste), päivämäärä, kellonaika (UTC);\n2. Jäsenvaltioiden on varmistettava, että jos satelliittiseurantalaitteen teknistä vikaa ei ole ratkaistu 60 päivän kuluessa 1 kohdassa tarkoitetun ilmoitusvelvoitteen alkamisesta, niiden lipun alla purjehtivat kalastusalukset lopettavat kalastuksen, nostavat alukselle kaikki pyydykset ja palaavat viipymättä satamaan satelliittiseurantalaitteen korjaamiseksi.\n3. Tämän artiklan 1 ja 2 kohtaa sovelletaan asetuksen (EU) N:o 404/2011 25 artiklassa säädettyjen vaatimusten lisäksi.\nTämän asetuksen mukaisesti kerättyjä ja vaihdettuja tietoja käsitellään asetuksen (EY) N:o 1224/2009 112 ja 113 artiklassa vahvistettujen luottamuksellisuutta koskevien sääntöjen mukaisesti.\nMuutoksia koskeva menettely\nSPRFMO:n säilyttämis- ja hoitotoimenpiteiden muutosten sisällyttämiseksi unionin oikeuteen siirretään komissiolle valta antaa 44 artiklan mukaisesti delegoituja säädöksiä, joilla muutetaan\ntämän asetuksen liitteitä;\nmääräaikoja, jotka vahvistetaan 7 artiklan 1 ja 2 kohdassa, 11 artiklassa, 12 artiklan 2 kohdassa, 13 artiklan 2 kohdassa, 16 artiklan 1 ja 2 kohdassa, 17 artiklan 1 ja 2 kohdassa, 22 artiklan 1–4 kohdassa, 24 artiklan 1 kohdassa, 25 artiklan 2 kohdassa, 26 artiklan 1 kohdassa, 27 artiklan 2 ja 3 kohdassa, 28 artiklan 2 ja 3 kohdassa, 29 artiklan 1 kohdassa, 30 artiklan 2 kohdassa, 31 artiklan 1 kohdassa, 34 artiklan 5 ja 6 kohdassa, 35 artiklan 2 ja 3 kohdassa, 36 artiklassa, 37 artiklan 1 kohdassa, 39 artiklan 2 kohdassa, 40 artiklan 2 ja 3 kohdassa ja 41 artiklan 1 ja 2 kohdassa;\nedellä 6 ja 15 artiklassa säädettyä tarkkailijakattavuutta;\npohjakalastuksen jalanjäljen määrittämiseksi 12 artiklan 2 kohdassa ilmoitettua viiteajanjaksoa;\nedellä 33 artiklan 1 kohdassa säädettyä tarkastusten kattavuutta;\ndatan ja tietojen tyypin osalta 7 artiklan 2 kohdassa, 11 artiklassa, 12 artiklan 2 ja 3 kohdassa, 13 artiklan 2 ja 3 kohdassa, 14 artiklan 1 kohdassa, 16 artiklan 1 ja 2 kohdassa, 17 artiklan 1 kohdassa, 18 artiklan 2 ja 3 kohdassa, 19 artiklan 1 kohdassa, 24 artiklan 1 kohdassa, 25 artiklan 2 kohdassa, 27 artiklan 2 ja 3 kohdassa, 28 artiklan 3 kohdassa, 31 artiklan 1 kohdassa ja 41 artiklan 1 kohdassa säädettyjä vaatimuksia.\n2. Siirretään komissiolle 19 päivästä heinäkuuta 2018 viiden vuoden ajaksi 43 artiklassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.\n3. Euroopan parlamentti tai neuvosto voi milloin tahansa peruuttaa 43 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.\n6. Edellä olevan 43 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.\n(1) EUVL C 288, 31.8.2017, s. 129.\n(4) Neuvoston päätös 98/392/EY, tehty 23 päivänä maaliskuuta 1998, 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen ja sen XI osan soveltamiseen liittyvän 28 päivänä heinäkuuta 1994 tehdyn sopimuksen tekemisestä Euroopan yhteisön puolesta (EYVL L 179, 23.6.1998, s. 1).\n(5) Neuvoston päätös 2012/130/EU, annettu 3 päivänä lokakuuta 2011, aavan meren kalavarojen säilyttämistä ja hoitoa Etelä-Tyynellämerellä koskevan yleissopimuksen hyväksymisestä Euroopan unionin puolesta (EUVL L 67, 6.3.2012, s. 1).\n(7) Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).\n(8) Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).\n(9) Neuvoston asetus (EY) N:o 1005/2008, annettu 29 päivänä syyskuuta 2008, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).\n(10) Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).\nSiiman painotusta koskevat vaatimukset\nAluksilla on käytettävä pitkänsiiman painotusmenetelmää, jolla saavutetaan osoitettavasti pitkänsiiman vähimmäisvajoamisnopeus 0,3 metriä sekunnissa 15 metrin pyydyssyvyyteen asti. Erityisesti:\nulkoisilla painoilla varustetuissa siimoissa espanjalaisessa järjestelmässä sekä tapsisiimoissa on käytettävä vähintään 8,5 kilogramman painoja enintään 40 metrin välein käytettäessä kiviä, 6 kilogramman painoja enintään 20 metrin välein käytettäessä betonipainoja ja 5 kilogramman painoja enintään 40 metrin välein käytettäessä kiinteää metallia olevia painoja;\nulkoisilla painoilla varustetuissa siimoissa yhden siiman (autoline-) järjestelmässä on käytettävä vähintään 5 kilogramman painoja enintään 40 metrin välein ja siima on laskettava aluksesta siten, ettei se pingotu aluksen perällä (pingoittuminen saattaisi nostaa veteen jo laskettuja pitkänsiiman osia ylös vedestä);\nintegroitua painotusta käyttävissä siimoissa on oltava lyijysisus, jonka paino on vähintään 50 grammaa metriä kohden.\nLintujenkarkotussiimoja koskevat vaatimukset\nAluksella on aina oltava mukana kaksi lintujenkarkotussiimaa, ja niitä on käytettävä aina, kun pyydystä lasketaan aluksesta. Erityisesti:\nlintujenkarkotussiimat on kiinnitettävä alukseen siten, että kun ne ovat käytössä, nauhasiima suojaa syöttejä, myös sivutuulella;\nlintujenkarkotussiimoissa on käytettävä kirkasvärisiä nauhoja, joiden on oltava niin pitkiä, että ne ulottuvat merenpintaan tyynellä säällä (pitkät nauhat), ja jotka on sijoitettu enintään viiden metrin välein vähintään nauhasiiman ensimmäisille 55 metrille ja kiinnitetty siimaan leikareilla, jotka estävät nauhojen kiertymisen siiman ympäri;\nlintujenkarkotussiimoissa voidaan käyttää myös vähintään yhden metrin pituisia nauhoja (lyhyet nauhat), jotka on sijoitettu enintään yhden metrin välein;\njos lintujenkarkotussiimat katkeavat tai vahingoittuvat, kun ne ovat käytössä, ne on korjattava tai korvattava uusilla siten, että alus täyttää nämä vaatimukset, ennen kuin veteen lasketaan enempää koukkuja;\nlintujenkarkotussiimoja on käytettävä sillä tavoin, että\nne pysyvät vedenpinnan yläpuolella, kun koukut ovat vajonneet 15 metrin syvyyteen; tai\nniiden pituus on vähintään 150 metriä avattuna ja ripustettuna aluksessa kohtaan, joka on vähintään seitsemän metriä vedenpinnan yläpuolella meren ollessa tyyni.\nLinnunkarkottimia koskevat vaatimukset\nLinnunkarkotin koostuu kahdesta tai useammasta puomista, jotka on kiinnitetty aluksen peräosaan siten, että vähintään yksi puomi on kiinnitetty tyyrpuurin puolelle ja vähintään yksi puomi paapuurin puolelle:\nkunkin puomin on ulotuttava vähintään neljän metrin päähän ulospäin aluksen sivusta tai perästä;\nriippusiimat on kiinnitettävä puomeihin enintään kahden metrin välein;\nriippusiimojen päihin on kiinnitettävä muovikeilat, kepit tai muut kirkasväriset kestävää materiaalia olevat esineet siten, että niiden pohja on enintään 500 millimetriä vedenpinnan yläpuolella tyynellä säällä;\nriippusiimojen väliin voidaan kiinnittää siimoja tai havasta sotkeentumisen estämiseksi.\nOhjeet haavoittuvien meriekosysteemien kohtaamista koskevien ilmoitusten laatimista ja toimittamista varten\nIlmoittakaa yhteystiedot, lippuvaltio, aluksen nimi/nimet ja tietojenkeruun päivämäärät.\n2. Haavoittuvien meriekosysteemien sijainti\nIlmoittakaa pyydysten käytön alku- ja loppusijainti kaikkien käyttökertojen osalta ja havainnot.\nToimittakaa kartat kalastuspaikoista sekä asianomaiset syvyyskartat tai elinympäristökartat ja esittäkää kalastuksen alueellinen mittakaava.\nIlmoittakaa kussakin paikassa käytetyt pyydykset.\nIlmoittakaa muut kalastuspaikoissa tai niiden lähellä kerätyt tiedot, jos mahdollista.\nTiedot esimerkiksi seuraavista: monikeilaluotauksella tehty syvyyskartoitus, merentutkimustiedot kuten CTD-profiilit (johtokyky, lämpötila, tiheys), virtausprofiilit, vesikemia, kyseisistä paikoista tai niiden läheltä ilmoitetut pohjatyypit, muu havaittu eläimistö, videotallenteet, akustiset profiilit jne.\n5. Haavoittuvien meriekosysteemien taksonit\nIlmoittakaa kunkin kalastuspaikan osalta havaitut haavoittuvien meriekosysteemien taksonit, myös niiden suhteellinen tiheys, absoluuttinen tiheys tai organismien lukumäärä, jos mahdollista.\nAluksen tietoja koskevat vaatimukset\nSeuraavat tiedot on kerättävä 16, 17 ja 22 artiklan nojalla:\nAluksen nykyinen lippuvaltio ja aluksen nimi\nKansainvälinen radiokutsutunnus (jos on)\nAluksen yksilöllinen tunnus (UVI) / IMO-numero\nAikaisemmat nimet (jos tiedossa)\nPituuden tyyppi, esim. ”LOA” (suurin pituus), ”LBP” (perpendikkelien välinen pituus)\nBruttovetoisuus – GT (suositeltu yksikkö)\nBruttorekisteritonnit – GRT (ilmoitetaan, jos GT-tietoja ei käytettävissä; voidaan myös ilmoittaa GT:n lisäksi)\nPäämoottori(e)n teho (kW)\nPakastintyyppi (jos sovelletaan)\nPakastusyksiköiden lukumäärä (jos sovelletaan)\nPakastuskapasiteetti (jos sovelletaan)\nAluksen viestintätyypit ja -numerot (Inmarsat-A-, -B- ja -C-numerot)\nVMS-järjestelmän tiedot (merkki, malli, ominaisuudet ja tunnistetiedot)\nAluksen luvan alkamispäivä\nAluksen luvan päättymispäivä\nPäivämäärä, jona alus sisällytettiin SPRFMO:n alusrekisteriin\nEnintään viisi vuotta vanhat hyvälaatuiset korkean resoluution valokuvat, joiden kirkkaus ja kontrasti ovat sopivat, seuraavasti:\nyksi vähintään kokoa 12 × 7 cm oleva valokuva, jossa näkyy aluksen tyyrpuuri koko pituudeltaan ja kaikkine rakennepiirteineen;\nyksi vähintään kokoa 12 × 7 cm oleva valokuva, jossa näkyy aluksen paapuuri koko pituudeltaan ja kaikkine rakennepiirteineen;\nyksi vähintään kokoa 12 × 7 cm oleva valokuva, jossa näkyy aluksen perä ja joka on otettu suoraan takaa.\nSeuraavat tiedot on ilmoitettava, jos mahdollista:\nUlkoiset merkinnät (kuten aluksen nimi, rekisterinumero tai kansainvälinen radiokutsutunnus)\nKalankäsittelylinjojen tyypit (jos sovelletaan)\nAluksella olevat elektroniset laitteet (esim. radio, kaikuluotain, tutka, troolisondi)\nLisenssin omistajan/omistajien nimi (jos muu kuin aluksen omistaja)\nLisenssin omistajan/omistajien osoite (jos muu kuin aluksen omistaja)\nAluksen käyttäjän/käyttäjien nimi (jos muu kuin aluksen omistaja)\nAluksen käyttäjän/käyttäjien osoite (jos muu kuin aluksen omistaja)\nAluksen päällikön nimi\nAluksen päällikön kansalaisuus\nKalastuksesta vastaavan päällikön nimi\nKalastuksesta vastaavan päällikön kansalaisuus\nKalastuksen toimintasuunnitelma koekalastusta varten\nKalastuksen toimintasuunnitelmassa on esitettävä seuraavat tiedot siltä osin kuin ne ovat saatavilla:\nkoekalastuksen kuvaus, mukaan lukien alue, kohdelajit, ehdotetut kalastusmenetelmät, ehdotetut enimmäissaalisrajoitukset ja kyseisten rajoitusten mahdollinen jakautuminen alueiden tai lajien kesken;\nkäytettävien pyydysten tekniset tiedot ja täydellinen kuvaus, myös mahdolliset pyydykseen tehdyt muutokset, joilla pyritään lieventämään ehdotetun kalastuksen vaikutuksia, jotka kohdistuvat kohdelajien ohessa saaliiksi saataviin tai niistä riippuvaisiin muihin kuin kohdelajeihin tai meriekosysteemiin, jossa kyseinen kalastus tapahtuu;\nkalastuksen toimintasuunnitelman kattama aika (enintään kolme vuotta);\nmahdolliset merellä suoritetuista yksityiskohtaisista tutkimuksista tai kartoituksista saadut kohdelajeja koskevat biologiset tiedot, kuten kalakannan levinneisyys, runsaus, populaatiorakenne ja ominaislaatu;\nkohdelajien ohessa saaliiksi saatavia tai niistä riippuvaisia muita kuin kohdelajeja sekä meriekosysteemiä, jossa kyseinen kalastus tapahtuu, koskevat yksityiskohtaiset tiedot, ehdotetusta kalastuksesta edellä mainittuihin kohdistuvien vaikutusten todennäköinen laajuus sekä toimenpiteet, jotka kyseisten vaikutusten lieventämiseksi on tarkoitus toteuttaa;\nkaiken kalastustoiminnan ennakoitu kumulatiivinen vaikutus koekalastuksen alueella, tapauksen mukaan;\nalueen muista kalastuksista tai muiden alueiden vastaavista kalastuksista saadut tiedot, joista voi olla apua arvioitaessa asianomaisen koekalastuksen mahdollista saalista, siinä määrin kuin jäsenvaltio kykenee toimittamaan nämä tiedot;\njos ehdotettu kalastustoiminta on pohjakalastus, arvio asianomaisen jäsenvaltion lipun alla purjehtivien alusten pohjakalastustoiminnan vaikutuksista 12 ja 13 artiklan mukaisesti;\njos kohdelajeja hoitaa myös SPRFMO:n viereinen alueellinen kalastuksenhoitojärjestö tai vastaava organisaatio, kyseisen naapurikalastuksen riittävä kuvaus, jotta SPRFMO:n tiedekomitea pystyy laatimaan lausuntonsa.\nJäsenvaltioiden on toimitettava seuraavat tiedot 24 artiklan 1 kohdan mukaisesti:\nPurkavan aluksen tiedot\nIMO-numero / IHS Fairplay -numero (jos sovelletaan)\nAluksen päällikön nimi ja kansalaisuus\nVastaanottavan aluksen tiedot\nTarkkailijan toimittamat jälleenlaivaustiedot\nJälleenlaivausta seuraavan tarkkailijan on toimitettava seuraavat tiedot 25 artiklan 1 kohdan mukaisesti.\nI. Purkavan kalastusaluksen tiedot\nII. Vastaanottavan kalastusaluksen tiedot\nJälleenlaivauksen alkamispäivä ja -kellonaika (UTC)\nJälleenlaivauksen päättymispäivä ja -kellonaika (UTC)\nJälleenlaivaus merellä: sijainti (lähimmän 1/10 asteen tarkkuudella) jälleenlaivauksen alkaessa. Jälleenlaivaus satamassa: sataman nimi, maa ja koodi (1)\nJälleenlaivaus merellä: sijainti (lähimmän 1/10 asteen tarkkuudella) jälleenlaivauksen päättyessä\nTuotetyyppien kuvaus lajeittain (esim. kokonainen, jäädytetty kala 20 kg:n pahvilaatikoissa)\nPahvilaatikoiden lukumäärä, tuotteen nettopaino (kg) lajeittain\nJälleenlaivatun tuotteen kokonaisnettopaino (kg)\nTuotteen varastointiruumien lukumäärä jäähdytysaluksella\nVastaanottavan kalastusaluksen määräsatama ja -maa\nIV. Havainnot (jos sovelletaan)\n(1) Yhdistyneiden kansakuntien määräasemia koskeva säännöstö (UN/LOCODE).\nToimen jälkeen ilmoitettavat jälleenlaivaustiedot\nEdellä olevan 26 artiklan 1 kohdan mukaisesti lippujäsenvaltioiden on ilmoitettava komissiolle viimeistään seitsemän päivän kuluttua jälleenlaivauksesta seuraavat tiedot:\nJos jälleenlaivattu satamassa:\nSatamavaltio, sataman nimi ja satamakoodi\nJos jälleenlaivattu merellä:\nSijainti (lähimmän 1/10 asteen tarkkuudella) jälleenlaivauksen alkaessa (desimaalimuodossa)\nSijainti (lähimmän 1/10 asteen tarkkuudella) jälleenlaivauksen päättyessä (desimaalimuodossa)\nTuotteen varastointiruumien lukumäärä vastaanottavalla aluksella\nVastaanottavan aluksen määräsatama\nJälleenlaivattuja kalavaroja koskevat tiedot\nKalan kuvaus tuotetyypeittäin (kuten kokonainen, jäädytetty kala)\nPahvilaatikoiden lukumäärä ja tuotteen nettopaino (kg) lajeittain\nPurkavan aluksen käyttämät pyydykset\nTarkistus (jos sovelletaan)\nAlus- ja tarkkailijatiedot ilmoitetaan ainoastaan kerran kultakin tarkkaillulta matkalta, ja ne on ilmoitettava siten, että alustiedot kytkeytyvät A, B, C ja D jaksossa vaadittuihin tietoihin.\nA. Kultakin tarkkaillulta matkalta kerättävät alus- ja tarkkailijatiedot\n1. Kultakin tarkkaillulta matkalta on kerättävä seuraavat alustiedot:\nAluksen nykyinen lippuvaltio\nLloyd's-/IMO-numero (jos annettu)\nAikaisempi lippuvaltio (jos on)\nAlustyyppi (käyttäkää asianomaisia ISSCFV-koodeja)\nKalastusmenetelmän/-menetelmien tyyppi (käyttäkää asianomaisia ISSCFG-koodeja)\nSuurin leveys (m)\nTiedot aluksella olevista laitteista, jotka saattavat vaikuttaa kalastustehon osatekijöihin (navigointilaitteet, tutka, ääniluotainjärjestelmät, sääfaksi tai satelliittisäävastaanotin, merenpinnan lämpökuvan vastaanotin, Doppler-virtausmittari, radiosuunnin), jos mahdollista\nMiehistön kokonaismäärä (koko henkilöstömäärä tarkkailijoita lukuun ottamatta)\n2. Kultakin tarkkaillulta matkalta on kerättävä seuraavat tarkkailijatiedot:\nTarkkailijan alukselle nousemisen päivämäärä (UTC)\nAlukselle nousemisen satama\nTarkkailijan alukselta poistumisen päivämäärä (UTC)\nAlukselta poistumisen satama\nB. Troolikalastustoiminnan osalta kerättävät saalis- ja pyyntiponnistustiedot\n1. Kaikista tarkkailluista trooleista tiedot kerätään aggregoimattomina (kultakin vedolta erikseen).\n2. Kultakin tarkkaillulta troolin vedolta on kerättävä seuraavat tiedot:\nVedon alkamispäivä ja -kellonaika (ajankohta, jona pyynti pyydyksellä alkaa – UTC)\nVedon päättymispäivä ja -kellonaika (ajankohta, jona alukselle nostaminen alkaa – UTC)\nSijainti vedon alkaessa (leveys-/pituusasteet yhden minuutin tarkkuudella, desimaalilukuna)\nSijainti vedon päättyessä (leveys-/pituusasteet yhden minuutin tarkkuudella, desimaalilukuna)\nSuunnitellut kohdelajit (FAO:n lajikoodit)\nTroolin tyyppi, pohja- tai välivesitrooli (käyttäkää asianomaista pyydyksiä koskevan kansainvälisen tilastollisen luokituksen (ISCCFG) mukaisia pohja- tai välivesitroolin koodeja)\nTroolin tyyppi: yksin-, kaksin- tai kolminkertainen (S, D tai T)\nVerkonperän silmäkoko (venytetty silmä, mm) ja silmätyyppi (vinoneliö, neliö jne.)\nPyydyksen (alapaulan) syvyys pyynnin alkaessa\nPohjan (merenpohjan) syvyys pyynnin alkaessa\nKaikkien aluksella pidettyjen lajien (FAO:n lajikoodit) arvioitu saalis lajeittain eriteltynä, elopainona (pyöristettynä lähimpään kg:aan)\nSaatiinko saaliiksi merinisäkkäitä, merilintuja, matelijoita tai muita huolta aiheuttavia lajeja? (Kyllä / Ei / Ei tiedossa)\nJos kyllä, ilmoittakaa kaikkien saaliiksi saatujen merinisäkkäiden, merilintujen ja matelijoiden sekä muiden huolta aiheuttavien lajien yksilömäärä lajeittain.\nOliko troolissa bentaalista ainesta? (Kyllä / Ei / Ei tiedossa)\nJos kyllä, ilmoittakaa troolisaaliiseen sisältyneet herkät pohjalajit, erityisesti vaarantuneet tai elinympäristöjä muodostavat lajit, kuten sienieläimet, sarveiskorallit ja korallit.\nArvioikaa niiden jäljellä olevien meriluonnonvarojen määrä (paino tai tilavuus), joita ei ilmoitettu m, n tai o alakohdassa ja jotka heitettiin pois, alimman tunnetun taksonin mukaan jaoteltuna\nIlmoittakaa sivusaaliiden vähentämiseksi käytetyt toimenpiteet\nKäytettiinkö lintujenkarkotussiimoja (tori-siimoja)? (Ei / varustekoodi – kuten kuvattu L jaksossa)\nKäytettiinkö linnunkarkottimia? (Ei / varustekoodi – kuten kuvattu N jaksossa)\nKuvatkaa kalajätteen / poisheitetyn saaliin käsittelytavat (tapauksen mukaan yksi tai useampi seuraavista: ei päästöjä mereen pyydyksen laskun ja noston aikana / ainoastaan nestemäisiä päästöjä / jätepäästöt erissä > 2 tunnin välein / muu / ei mitään)\nKäytettiinkö muita toimenpiteitä merinisäkkäitä, merilintuja, matelijoita tai muita huolta aiheuttavia lajeja käsittävien sivusaaliiden vähentämiseksi? (Kyllä/Ei)\nJos kyllä, kuvatkaa tarkemmin.\nC. Kurenuottakalastustoiminnan osalta kerättävät saalis- ja pyyntiponnistustiedot\n1. Kaikista tarkkailluista kurenuotan vedoista tiedot kerätään aggregoimattomina (kultakin vetokerralta erikseen).\n2. Kultakin tarkkaillulta kurenuotan vetokerralta on kerättävä seuraavat tiedot:\nKyseiseen vetoon edellisestä vedosta kulunut etsintäaika\nVerkon pituus (m)\nVerkon korkeus (m)\nVerkon silmäkoko (venytetty silmä, mm) ja silmätyyppi (vinoneliö, neliö jne.)\nOliko verkossa bentaalista ainesta? (Kyllä / Ei / Ei tiedossa)\nJos kyllä, ilmoittakaa saaliiseen sisältyneet herkät pohjalajit, erityisesti vaarantuneet tai elinympäristöjä muodostavat lajit, kuten sienieläimet, sarveiskorallit ja korallit.\nArvioikaa niiden jäljellä olevien meriluonnonvarojen määrä (paino tai tilavuus), joita ei ilmoitettu i, j tai k alakohdassa ja jotka heitettiin pois, alimman tunnetun taksonin mukaan jaoteltuna\nIlmoittakaa ja kuvatkaa sivusaaliiden vähentämiseksi käytetyt toimenpiteet\nD. Pohjasiimakalastustoiminnan osalta kerättävät saalis- ja pyyntiponnistustiedot\n1. Kaikista tarkkailluista pohjasiiman laskuista tiedot kerätään aggregoimattomina (kultakin laskukerralta erikseen).\n2. Kultakin tarkkaillulta laskukerralta on kerättävä seuraavat tiedot:\nLaskun alkamispäivä ja -kellonaika (UTC-muodossa)\nLaskun päättymispäivä ja -kellonaika (UTC-muodossa)\nSijainti laskun alkaessa (leveys-/pituusasteet yhden minuutin tarkkuudella, desimaalilukuna)\nSijainti laskun päättyessä (leveys-/pituusasteet yhden minuutin tarkkuudella, desimaalilukuna)\nPitkänsiiman kokonaispituus (km)\nKoukkujen lukumäärä siimassa\nPohjan (merenpohjan) syvyys laskun alkaessa\nNoston aikana tosiasiallisesti tarkkailtujen koukkujen lukumäärä (myös saaliiksi saatujen merinisäkkäiden, merilintujen, matelijoiden ja muiden huolta aiheuttavien lajien osalta)\nOliko saaliissa bentaalista ainesta? (Kyllä / Ei / Ei tiedossa)\nArvioikaa niiden jäljellä olevien meriluonnonvarojen määrä (paino tai tilavuus), joita ei ilmoitettu j, k tai l alakohdassa ja jotka heitettiin pois, alimman tunnetun taksonin mukaan jaoteltuna\nRajoitettiinko lasku nauttisen ilta- ja aamuhämärän väliseen aikaan? (Kyllä/Ei)\nMinkä tyyppistä pyydystä käytettiin? (ulkopuolisen painotuksen järjestelmä / integroidun painotuksen järjestelmä / tapsisiima / muu)\nJos ulkopuolinen painotus, kuvatkaa painotus- ja kohojärjestelmä (käyttäen M jaksossa olevaa lomaketta)\nJos integroitu painotus, mikä oli siiman sisuksen paino (g/m)?\nJos tapsisiima, käytettiinkö cachalotera-verkkoja? (Kyllä/Ei)\nJos muu, kuvatkaa tarkemmin\nMitä keinoja käytettiin sivusaaliin vähentämiseksi noston yhteydessä? (lintujenkarkotusverhot / muu / ei mitään)\nJos muu, kuvatkaa tarkemmin.\nMikä oli syöttityyppi? (kala/kalmari/sekamuoto; elävä/kuollut/sekamuoto; jäädytetty/sulatettu/sekamuoto)\nKuvatkaa biologisen aineksen päästöt pyydyksen laskun ja noston aikana (päästöjä ei tehty erissä vähintään kahden tunnin välein / päästöt tehtiin erissä vähintään kahden tunnin välein / ei lainkaan / ei tiedossa)\nE. Pituuden osalta kerättävät frekvenssitiedot\nKohdelajien ja ajan salliessa myös sivusaaliina saatujen muiden tärkeiden lajien osalta on kerättävä satunnaisotannalla edustavat pituuden frekvenssitiedot. Pituustiedot on kerättävä ja ilmoitettava lajin kannalta mahdollisimman sopivalla tarkkuudella (cm tai mm, pyöristettynä lähimpään kokonaislukuun), ja myös käytetty mittaustapa (kokonaispituus, lovipituus tai standardipituus) on ilmoitettava. Mahdollisuuksien mukaan on ilmoitettava pituuden frekvenssimittauksen näytteiden kokonaispaino, tai se on arvioitava ja ilmoitettava arviointimenetelmä; voidaan myös edellyttää, että tarkkailijat määrittävät mitattujen kalojen sukupuolen, jotta saadaan pituuden frekvenssitiedot sukupuolen mukaan jaoteltuina.\n1. Kaupallinen näytteenottoprotokolla\nMuut kalalajit kuin rauskukalat ja hait:\nkaloilla, joiden enimmäispituus on 40 cm:n lovipituutta suurempi, lovipituus on mitattava lähimpään cm:iin pyöristettynä\nkaloilla, joiden enimmäispituus on 40 cm:n lovipituutta pienempi, lovipituus on mitattava lähimpään mm:iin pyöristettynä;\nKalan enimmäisleveys on mitattava;\nKullekin lajille on käytettävä sille soveltuvaa mittaustapaa (ks. FAO:n tekninen raportti 474 haiden mittaamisesta). Pääsääntöisesti on mitattava kokonaispituus.\n2. Tieteellinen näytteenottoprotokolla\nLajien tieteellisen näytteenoton yhteydessä saattaa olla tarpeen tehdä pituusmittaukset suuremmalla tarkkuudella kuin 1 kohdassa esitetään.\nF. Biologinen näytteenotto\n1. Pääasiallisten kohdelajien ja ajan salliessa myös niiden sivusaaliina saatujen muiden tärkeiden lajien edustavista otoksista on kerättävä seuraavat biologiset tiedot:\nPituus (mm tai cm), myös käytetty mittaustapa on ilmoitettava. Mittaustarkkuus ja -tapa on määriteltävä lajeittain E jakson mukaisesti\nSukupuoli (koiras, naaras, ei sukukypsä, sukupuoli määrittämätön)\n2. Tarkkailijoiden on kerättävä kudos-, otoliitti- ja/tai mahanäytteitä aiemmin määriteltyjen SPRFMO:n tiedekomitean toteuttamien tutkimusohjelmien tai muun kansallisen tieteellisen tutkimuksen mukaisesti.\n3. Tarkkailijoita on opastettava, heille on tapauksen mukaan annettava kirjallisina pituuden frekvenssitietoja koskeva protokolla ja biologisen näytteenoton protokolla, ja heille on ilmoitettava näytteenoton prioriteetit kunkin tarkkailijamatkan osalta.\nG. Merilintujen, nisäkkäiden, kilpikonnien ja muiden huolta aiheuttavien lajien tahattomista saaliista kerättävät tiedot\n1. Kaikista kalastustoimien yhteydessä saaliiksi saaduista merilinnuista, nisäkkäistä, matelijoista (kilpikonnista) ja muista huolta aiheuttavista lajeista on kerättävä seuraavat tiedot:\nLaji (määritetään taksonomisesti mahdollisimman pitkälle tai liitetään mukaan valokuv(i)a, jos määrittäminen on vaikeaa) ja koko\nKustakin lajista saaliiksi saatu yksilömäärä vetoa tai laskua kohden\nSivusaaliina saatujen eläinten kohtalo (pidetty aluksella tai päästetty takaisin mereen / poisheitetty)\nJos päästetty takaisin mereen, elinvoimaisuus (elinvoimainen, elävä, letarginen, kuollut) takaisin mereen päästettäessä\nJos kuollut, kerätään riittävät tiedot tai näytteet maalla ennalta määriteltyjen näytteenottoprotokollien mukaisesti tapahtuvaa tunnistamista varten. Jos tämä ei ole mahdollista, tarkkailijoiden voidaan edellyttää keräävän osanäytteitä tunnistuksen mahdollistavista osista, kuten biologisen näytteenoton protokollissa esitetään\nIlmoittakaa vuorovaikutuksen laji (koukku / sotkeutuminen siimaan / törmääminen vaijeriin / jääminen kiinni verkkoon / muu)\n2. Ilmoittakaa kunkin yksilön sukupuoli niiden taksonien osalta, joista se on määritettävissä ulkoisesti tarkastelemalla, kuten eväjalkaisista, pikkuvalaista ja Elasmobranchii- ja muista huolta aiheuttavista lajeista.\n3. Oliko mahdollisia tilanteita tai toimia, jotka saattoivat vaikuttaa sivusaaliiseen (esim. sotkeentunut tori-siima, kadonneiden syöttien suuri määrä)?\nH. Kalastuksen havaitseminen haavoittuvien meriekosysteemien yhteydessä\nKustakin tarkkaillusta troolista on kerättävä kaikkien saaliiksi saatujen herkkien pohjalajien, erityisesti vaarantuneiden tai elinympäristöjä muodostavien lajien, kuten sienieläinten, sarveiskorallien ja korallien, osalta seuraavat tiedot:\nLaji (määritetään taksonomisesti mahdollisimman pitkälle tai liitetään mukaan valokuva, jos määrittäminen on vaikeaa);\nArvio kaikkien vedon aikana saaliiksi saaduksi ilmoitettujen pohjalajien määrästä (paino (kg) tai tilavuus (m3));\nKokonaisarvio kaikkien vedon aikana saaliiksi saatujen selkärangattomien pohjalajien määrästä (paino (kg) tai tilavuus (m3));\nMahdollisuuksien mukaan ja erityisesti uusista tai harvinaisista pohjalajeista, joita ei esitellä lajien tunnistamisoppaissa, on otettava talteen koko otos ja säilytettävä se asianmukaisesti maalla tehtävää tunnistusta varten.\nI. Kaikista talteen otetuista tunnisteista kerättävät tiedot\nSeuraavat tiedot on kerättävä kaikista talteen otetuista kalojen, merilintujen, nisäkkäiden ja matelijoiden tunnisteista riippumatta siitä, onko eliö kuollut, tarkoitus pitää aluksella tai elävä:\nTunnisteet on otettava talteen, varustettava jäljempänä esitetyin tiedoin ja säilytettävä palautettavaksi myöhemmin takaisin tunnisteista vastaavalle elimelle\nLaji, josta tunniste otettiin talteen\nTunnisteen väri ja tyyppi (nuolimerkintä, Data Storage -merkintä)\nTunnistenumerot (Tunnisteen numero on ilmoitettava kaikista tunnisteista, jos samaan kalaan oli kiinnitetty useampia tunnisteita. Jos ilmoitus koskee ainoastaan yhtä tunnistetta, on mainittava, puuttuiko toinen tunniste vai ei.) Jos eliö on elävä ja se on tarkoitus päästää takaisin mereen, tunnisteen tiedot on otettava talteen ennalta määriteltyjen näytteenottoprotokollien mukaisesti.\nSaaliiksi joutumisen päivämäärä ja kellonaika (UTC)\nSaaliiksi joutumisen sijainti (leveys-/pituusasteet yhden minuutin tarkkuudella)\nEläimen pituus/koko (cm tai mm) ja kuvaus käytetystä mittaustavasta (esim. kokonaispituus, lovipituus). Pituustiedot on kerättävä E jaksossa määriteltyjen kriteerien mukaisesti\nSukupuoli (F = naaras, M = koiras, I = määrittelemätön, D = ei tutkittu)\nLöydettiinkö tunnisteet tarkkaillun kalastusjakson aikana? (Kyllä/Ei)\nTiedot korvausta varten (esim. nimi sekä osoite, johon korvaus lähetetään)\n(Tässä yhteydessä ilmoitettavat tiedot ovat osittain päällekkäisiä edellisiin luokkiin sisältyvien tietojen kanssa. Tämä on tarpeen, koska talteen otettuja tunnisteita koskevat tiedot voidaan lähettää erillään muista tarkkailijatiedoista.)\nJ. Tärkeysjärjestys tarkkailijatietojen keruussa\n1. Koska tarkkailijat eivät ehkä pysty keräämään jokaisesta matkasta kaikkia näissä vaatimuksissa kuvattuja tietoja, tarkkailijatietojen keruussa on noudatettava tärkeysjärjestystä. Tiettyjä tutkimusohjelman tarpeita varten voidaan tarkkailijan tehtävät asettaa tietyn matkan tai ohjelman osalta tärkeysjärjestykseen, jota tarkkailijoiden on noudatettava.\n2. Jos matka- tai ohjelmakohtaista tärkeysjärjestystä ei ole, tarkkailijoiden on noudatettava seuraavaa yleistä järjestystä:\nKaikki aluksia sekä vetoja/laskuja/pyyntiponnistusta koskevat tiedot\nIlmoittakaa aika, otokseen valitun saaliin paino vs. kokonaissaalis tai -pyyntiponnistus (esim. koukkujen lukumäärä) ja kunkin saaliiksi saadun lajin yksilömäärä\nMerilintujen, nisäkkäiden ja matelijoiden (kilpikonnien), herkkien pohjalajien ja vaarantuneiden lajien tunnistaminen ja niiden yksilömäärä\nIlmoittakaa kunkin aluksella pidetyn tai poisheitetyn lajin yksilömäärä tai paino\nIlmoittakaa hävittämistapaukset, jos on\nTarkistakaa, onko tunnisteita\nKohdelajien pituuden frekvenssitiedot\nKohdelajien biologiset perustiedot (sukupuoli, sukukypsyys)\nTärkeimpien sivusaalislajien pituuden frekvenssitiedot\nKohdelajien otoliittinäytteet (ja mahanäytteet, jos kerätään)\nSivusaalislajien biologiset perustiedot\nSivusaalislajien biologiset näytteet (jos kerätään)\nSaaliiden ilmoittamisessa ja biologisessa näytteenotossa lajiryhmät on priorisoitava seuraavasti:\nSija (1 korkein)\nEnsisijaiset kohdelajit (kuten perunpiikkimakrilli pelagisten lajien kalastuksessa ja keltaroussi pohjakalalajien kalastuksessa)\nMerilinnut, nisäkkäät, matelijat (kilpikonnat) tai muut huolta aiheuttavat lajit\nMuut lajit, jotka tyypillisesti kuuluvat viiden eniten kalastetun lajin joukkoon (kuten sinimakrilli pelagisten lajien kalastuksessa ja oreot ja limapäät pohjakalalajien kalastuksessa)\nTarkkailijan työpanoksen jakaminen edellä mainittujen toimintojen kesken määräytyy kalastustoimen ja pyydyksenlaskun tyypin mukaan. Tarkkailun ulkopuolisiin määriin liittyvien osanäytteiden koko (kuten koukkumäärä, joka on tutkittu lajikoostumuksen selvittämiseksi suhteessa veteen laskettujen koukkujen määrään) on ilmoitettava jäsenvaltion tarkkailijaohjelmia koskevien ohjeiden mukaisesti.\nK. Tarkkailijatietojen ilmoittamisessa käytettävien koodien määritelmät\n1. Jollei tiettyjen tietotyyppien kohdalla toisin ilmoiteta, tarkkailijatiedot ilmoitetaan tässä jaksossa annettujen koodimääritelmien mukaisesti.\n2. Kellonajat on ilmaistava käyttäen koordinoitua yleisaikaa (UTC).\n3. Sijainnit on ilmaistava käyttäen desimaaliasteita.\n4. Seuraavia koodijärjestelmiä on käytettävä:\nlajit kuvataan käyttäen FAO:n kolmikirjaimisia lajikoodeja;\nkalastusmenetelmät kuvataan käyttäen Kalanpyydysten kansainvälisen tilastoluokituksen (ISSCFG, 29. heinäkuuta 1980) koodeja;\nkalastusalustyypit kuvataan käyttäen Kalastusalusten kansainvälisen tilastoluokituksen (ISSCFV) koodeja.\n5. Seuraavia metrijärjestelmän mittayksikköjä on käytettävä:\nkilogramma – käytetään saaliin painon ilmaisemiseen;\nmetri – käytetään korkeuden, leveyden, syvyyden, suurimman leveyden ja pituuden ilmaisemiseen;\nkuutiometri – käytetään tilavuuden ilmaisemiseen;\nkilowatti – käytetään konetehon ilmaisemiseen.\nL. Lomake lintujenkarkotussiiman kuvausta varten\nLintujenkarkotussiiman yleinen kuvaus:\nNauhojen välinen etäisyys (m)\nNauhan pituus min/max (m)\nNauhojen lukumäärä (esim. 7 tässä kuvassa)\nLintujenkarkotussiiman malli (kuvassa parittainen)\nKiinnityskorkeus vedenpinnasta (m)\nPääsiiman pituus (m)\nLintujenkarkotussiiman pituus ilmassa (m)\nPaksun siiman pituus\nPaksun siiman solmu tai lenkki\nPussi tai kassi\nEi vedettävää esinettä\nHaalistunut väri (kaikki värit)\nYhteenveto ilmoitetuista arvoista:\nNauhojen välinen etäisyys\nNauhan pituus (min)\nNauhan pituus (max)\nM. Lomake siiman ulkopuolisen painotuksen kuvausta varten\nKohojen keskihalkaisija (m)\nPinnanalaisen kohon ja pääsiiman välinen etäisyys (m)\nKoukkujen lukumäärä pinnalla olevan kohon ja ankkurin välissä\nSiiman ja painon välinen etäisyys\nPainojen keskimassa (kg)\nKoukkujen lukumäärä pinnanalaisten kohojen välillä\nKoukkujen lkm painojen välillä\nYksinkertainen vai kaksinkertainen siima?\nKoukkujen lukumäärä pinnalla olevan kohon ja ankkurin välillä\nPinnanalaisen kohon ja pääsiiman välinen etäisyys\nKoukkujen lukumäärä painojen välillä\nN. Lomake linnunkarkottimen kuvausta varten\nLinnunkarkotin - Näkymä ylhäältä alaspäin\nSivupuomin ja takapuomin välinen verho?\nTakapuomien välinen verho?\nYhteenveto ilmoitettavista arvoista\nNauhojen välinen keskimääräinen etäisyys\nO. Saaliin purkamisen tai aluksen satamassaolon aikana kerättäviä tarkkailijatietoja koskevat vaatimukset\nJäsenvaltiot voivat kerätä ja toimittaa lippunsa alla purjehtivista kalastusaluksista, jotka purkavat SPRFMO:n hoitamia lajeja jalostamattomina (eli kokonaisena olevia kaloja, joista ei ole poistettu osia) seuraavat tiedot silloin, kun kyseisiä purkamisia tarkkaillaan:\nKunkin tarkkaillun purkamisen osalta seuraavat alustiedot:\nKunkin tarkkaillun purkamisen osalta seuraavat tarkkailijatiedot:\nPurkamismaa (ISO:n kolmikirjaiminen maakoodi)\nKunkin tarkkaillun purkamisen osalta seuraavat tiedot:\nPurkamispäivä ja -kellonaika (UTC-muodossa)\nMatkan ensimmäinen päivä – mahdollisuuksien mukaan\nMatkan viimeinen päivä – mahdollisuuksien mukaan\nAlustava kalastusalue (leveys-/pituusasteet yhden minuutin tarkkuudella, desimaalimuodossa – mahdollisuuksien mukaan)\nPääasialliset kohdelajit (FAO:n lajikoodit)\nKunto purettuna lajeittain (FAO:n lajikoodit)\n(Elo)paino purettuna lajeittain (kilogrammoina) tarkkaillun purkamistapahtuman osalta\nLisäksi pituuden frekvenssitietojen, biologisten tietojen ja/tai tunnisteen talteenottoa koskevien tietojen keruussa on noudatettava tämän liitteen E, F ja I jaksossa kuvattuja vaatimuksia niiden lajien osalta, joita tarkkaillaan purkamisen aikana tai aluksen ollessa satamassa.\nG jaksoa (tahattomat saaliit) ja H jaksoa (haavoittuvat meriekosysteemit) ei pidetä purkamisten tarkkailun kannalta olennaisena. I jaksossa (tunnisteen talteenotto), J jaksossa (tärkeysjärjestys) ja K jaksossa (koodien määritelmät) kuvattuja vaatimuksia on kuitenkin noudatettava soveltuvissa tapauksissa.\nSatamakäyntiä koskeva pyyntö\nSatamakäyntiä koskevat tiedot:\nAiottu käyntisatama (1)\nSatamakäynnin tarkoitus (2)\nAluksella pidetyt SPRFMO:n hoitamat lajit:\nAluksella pidetty kokonaismäärä kilogrammoina\nJälleenlaivatun/puretun määrän vastaanottaja\nJos aluksella ei ole SPRFMO-lajeja tai niistä peräisin olevia kalastustuotteita, merkitkää ’ei ole’.\nAsianomaista kalastuslupaa koskevat tiedot:\nOnko jäljennös miehistöluettelosta liitteenä? KYLLÄ/EI\n(1) Olisi oltava SPRFMO:n satamarekisterin luetteloon merkitty nimetty satama.\n(2) Esim. purkaminen, jälleenlaivaus, tankkaus.\n(3) Jos lupa on rajattu jälleenlaivaukseen, merkitkää pyydykseksi ’jälleenlaivaus’.\nYhteenveto satamatarkastuksen tuloksista\nTarkastusta koskeva tiedot:\nJohtavan tarkastajan nimi\nOnko ennakkoilmoitus vastaanotettu?\nVastaavatko ennakkoilmoituksen tiedot tarkastusta?\nOnko VMS käytössä?\nOnko alus SPRFMO:n alusrekisterissä?\nOnko aluksella nyt lupa?\nAluksesta (tällä satamakäynnillä) puretut SPRFMO:n hoitamat lajit:\nIlmoitettu purettu määrä\nIlmoitettu aluksella pidetty määrä\nAluksella pidetty määrä\nJälleenlaivauksesta (tällä satamakäynnillä) vastaanotetut SPRFMO:n hoitamat lajit:\nIlmoitettu vastaanotettu määrä\nTarkastelu ja päätelmät:\nAluspäiväkirjojen ja muun asiakirja-aineiston tarkastelu\nAluksella olevien pyydysten tyyppi\nIlmeiset rikkomiset (myös viittaus asiaankuuluvaan lainsäädäntöön)\nAluksen päällikön huomautukset\nAluksen päällikön allekirjoitus\n(1) Jos lupa on jälleenlaivausta varten, merkitkää pyydykseksi ’jälleenlaivaus’.\nLuettelo muista huolta aiheuttavista lajeista


Kimmo Kankaan Esalainen | Kunta ja yhtiö ne huonosti yhteen soppii, mutta Lahdessa visioidaan menoa kuntahotellin pussauskoppiin | Pääkirjoitus & mielipide | Etelä-Suomen Sanomat\nHelsingin kaupunginhallituksen konsernijaosto päätti tällä viikolla käynnistää selvityksen muun muassa ruokailu-, kiinteistö- ja siivouspalveluja järjestävän Palmian myymisestä.\nAivan pienestä asiasta ei ole kyse, sillä Palmian palveluksessa työskentelee noin 2 400 työntekijää. Varmaa on, että päätös ei Helsingissä tulee menemään niin sanotusti sukkana läpi, vaikka selvityksessä myyntiä päädyttäisiinkin puoltamaan. Tästä pitävät huolen jo tuoreeltaan niin ammattiyhdistysliikkeestä kuin valtuuston vasemmalta laidaltakin kuullut kommentit.\nPalmia on ollut tappiollinen, eikä se ole maksanut omistajalleen osinkoja. Muutamien miljoonien tappio on kuitenkin lopulta kokonaisuudessa varsin vähäinen, sillä Helsinki teki vuonna 2020 lähes 500 miljoonan euron tuloksen.\nKiinnostavampaa Palmia-päätöksessä onkin perustelu, jonka mukaan yhtiöllä ei ole enää strategista yhteyttä kaupungin toimintaan. Vastaavaa arviointia pitäisi tehdä säännöllisesti kaikissa kunnissa, joissa on avoimilla markkinoilla toimivia yhtiöitä. Myös Lahdessa.\nKuntien kynnys lähteä toimimaan avoimilla markkinoilla tulisi olla erityisen korkea ja strategisen edun painava. Nyrkkisääntönä tulisi olla, että kaupungin ydintoiminnot hoidettaisiin omana toimintana ja yritystoiminta jätettäisiin yksityisille yrityksille.\nLahdessa on uudessakin valtuustossa ollut nähtävissä päinvastaisia näkemyksiä. Joulukuussa valtuusto keskusteli siitä, pitäisikö kaupungin omistajaohjeissa olla kirjaus siitä, että kaupunki voi perustaa yrityksiä avoimille markkinoille, mikäli se näkee sen tarkoituksenmukaiseksi.\nOmistajaohjeista poistettua merkintää ei SDP:n ja vasemmistoliiton haluista huolimatta sinne onneksi palautettu.\nKirjaukset eivät ole estäneet uusien innovaatioiden kehittelemistä. Tuorein esimerkki saatiin valtuustoinfossa keskiviikkona. Tilaisuudessa harmiteltiin sitä, etteivät Lahden eri hotellihankkeet ole ottaneet tulta alleen. Lahdesta puuttuu korkeatasoista hotellikapasiteettia, vaikka Osuuskauppa Hämeenmaa Seurahuonetta entisiin Sokoksen yläkerroksiin laajensikin.\nLahden arvioidaan menettävän tilanteen vuoksi vuosittain miljoonaluokan tuloja. Ratkaisuksi varavaltuutettu Jari Hartman (sd.), ehdotti Lahdelle tytäryhtiö "oy viiden tähden hotellia".\nEhdotus on kerrassaan raikas. Hotellialalla ei toimijoita juuri olekaan, eikä mahdollisilla toimijoilla ole ainakaan osaamista arvioida projektien toteuttamiskelpoisuutta.\nInnovointia ei suinkaan kannata jättää puolitiehen. Kaupunki voisi esimerkiksi nostaa vähälle käytölle jääneen maakunnallisen moottoriradan käyttöastetta perustamalla moottoriurheilusarjaa pyörittävän tytäryhtiön. Työttömyysongelmaa ratkoisi puolestaan mukavasti vaikkapa tuhannen työntekijän kunnallinen sähköautotehdas.\nMutta vakavasti. Lahden on syytä tehdä kaikkensa varmistaakseen erilaisille yrityksille parhaat mahdolliset olosuhteet sijoittua Lahteen. Tässäkin lienee tekemistä. Yhtiöiden pyörittäminen on syytä jättää muille.


Kiinan Ministry of Commerce hyväksyy Konecranes-konsernin Terexin MHPS-liiketoiminnan suunnitellun oston - Konecranes Oyj\nke, marras 30, 2016 10.00 CET\nKonecranes on saanut Kiinan kilpailuviranomaisen, Ministry of Commercen, hyväksynnän Terexin MHPS-liiketoiminnan suunnitellulle ostolle (”MHPS-kauppa”).\nMHPS-kaupan toteuttaminen on ehdollinen tavanmukaisille kaupan loppuunsaattamisen ehdoille. Aiemmin saadun Euroopan komission hyväksynnän ehtona on, että Konecranes myy STAHL CraneSystems -liiketoiminnan. Lisäksi, Konecranes ja Terex eivät saa toteuttaa MHPS-kauppaansa ennen kuin Euroopan komissio on hyväksynyt STAHL CraneSystems -liiketoiminnan ostajan.\nKonecranes ja Terex ovat sitoutuneita MHPS-kauppaan ja tekevät tiivistä yhteistyötä kilpailuviranomaisten kanssa saadakseen viranomaishyväksynnät jäljellä olevissa maissa MHPS-kaupan toteuttamiseksi suunnitelman mukaisesti vuoden 2017 alussa.\nMiikka Kinnunen, sijoittajajohtaja, Konecranes Oyj, puh. +358 (0)20 427 2050


Charles Dickens halusi lähettää vaimonsa mielisairaalaan | Historianet.fi\nCharles Dickens tunnetaan muun muassa tarinoista Joulukertomus ja Oliver Twist.\nCharles Dickens halusi lähettää vaimonsa mielisairaalaan\nCharles Dickens kuvaili koko menestyksekkään kirjailijanuransa ajan kriittisesti 1800-luvun köyhyyttä ja epätasa-arvoa. Vasta löydettyjen kirjeiden perusteella hän ei kuitenkaan ollut yksityiselämässään läheisiään kohtaan kovin hyväntahtoinen ja ymmärtäväinen.\nYli sata vuotta unohduksissa ollut kirje paljastaa, että brittiläinen kirjailija Charles Dickens yritti saada vaimonsa Catherinen suljettua laitokseen. Suunnitelma kuitenkin epäonnistui, sillä lääkärit totesivat vaimon mieleltään täysin terveeksi.\nKirje nosti niskakarvat pystyyn\nHarvardin yliopiston arkistoissa oli kaikkiaan 98 toimittaja Edward Dutton Cookin kirjoittamaa kirjettä. Cook asui Catherine Dickensin naapurissa tämän erottua kirjailijamiehestään. Kirjeet löysi kirjallisuuden professori John Bowen, eikä niitä ole aiemmin tutkittu. Erityisesti yksi kirje järkytti professoria:\n”Se sai suorastaan niskakarvani nousemaan pystyyn”, Cook kertoo reaktiostaan.\nDickens syytti vaimoaan tämän raskauksista\nKirje on kirjoitettu vuonna 1879 eli 21 vuotta Dickensien eron jälkeen, ja siinä Cook kertoo Catherine Dickensin kanssa käymästään keskustelusta. Catherine oli kertonut hänelle avioliittonsa viimeisistä katkerista vuosista, jolloin Charles Dickens oli aloittanut suhteen nuoreen näyttelijättäreen. Naapuri Cook kirjoitti tutulleen:\n”Hän yritti jopa saada vaimonsa suljetuksi mielisairaalaan. Naisparka! Mutta vaikka laki on tässä suhteessa yleensä lepsu, hän [Charles Dickens] ei saanut haluamaansa.”\nHistoriantutkijat ovat olleet tietoisia siitä, että Charles Dickens kohteli vaimoaan huonosti heidän liittonsa viime vuosina. He saivat kymmenen lasta, joiden elättämistä Dickens piti suurena taakkana ja syyllisti siksi vaimoaan. Nyt löydetyt kirjeet kertovat karun totuuden siitä, miten pitkälle kirjailija oli valmis menemään päästäkseen eroon vaimostaan.


EKWB julkaisi EK-Velocity sTR4 -blokit AMD:n Ryzen Threadripper -prosessoreille - Muropaketti.com\n04.04.2019 20:02 | Muropaketin toimitus\nUudesta EK-Velocity sTR4 -blokista tulee saataville kaikkiaan viisi eri versiota. Blokeille luvataan edeltäjiään parempi jäähdytysteho.\nEKWB julkaisi uudet AMD:n Ryzen Threadripper -prosessoreille omistetut EK-Velocity sTR4 -prosessoriblokit, joissa kylmälevy peittää kokonaan Threadripper-prosessorin lämmönlevittäjän. Parannellun muotoilun ansiosta uusien blokkien luvataan tarjoavan edeltäjiään parempaa jäähdytystehoa.\nAiempien blokkijulkaisujen tapaan EK-Velocity sTR4 -mallisto sisältää useamman vaihtoehdon. Tällä kertaa mallisto koostuu viidestä eri kokoonpanosta. Muuttujana on kansiosan materiaali. Valittavissa on pleksi, asetaali ja täysnikkeli. Luonnollisesti saataville tulee RGB-led-nauhalla varustetut versiot. Kylmälevy on kaikissa versioissa nikkelöityä kuparia.\nEK-Velocity sTR4 -blokkien toimitukset ovat alkaneet. Ensimmäisenä blokit ovat saatavilla EKWB:n omassa verkkokaupassa. Ilman RGB-valaistusta olevien mallien verollinen suositushinta on 99,90 euroa. RGB-led-nauhalla varustetut mallit ovat hinnoiteltu 109,90 euroon. Full Nickel -mallin hinta kohoaa 129,90 euroon.\nEK Waterblocks EK-CoolStream PE 360\nEK Waterblocks EK-KIT Fluid Gaming A120 120mm (Kit)\nTänään tv:ssä: Sylvester Stallonen elokuva, jota tehdessä toimintalegenda oli kurjassa kunnossa – Syytti asiasta Robert DeNiro


lauluni sadepäivän varalle: Kale-linnoitus (Alanya Kalesi)\nKale-linnoitus (Alanya Kalesi)\nAlanya Kale on keskiaikainen linnoitus, joka sijaitsee niemellä Alanyan keskustan edustalla. Linnoitus kohoaa parhaimmillaan 250 metriä merenpinnasta ja Välimeri suojelee sitä kolmelta suunnalta. Ylhäältä avautuvatkin upeat maisemat ympäri Alanyaa, josta vuosisatoja sitten on ollut hyvä tähystellä lähestyviä vihollisia.\nLinnoituksen ensimmäiset osat ovat peräisin jo roomalaisten ajoilta, mutta suurin osa siitä rakennettiin 1200-luvulla sulttaani Alaeddin Keykubad I:n toimesta, joka rakennutti samoihin aikoihin myös toisen Alanyan tunnusmerkin, Punaisen tornin.\nLinnaa ja niemekettä kiertävät muurit, joiden pituus on yli 6 kilometriä. Linnoituksen kuuluu myös 140 sakarareunaista tähystys- ja puolustustornia. Lisäksi muurien sisältä löytyy muun muassa lukuisia moskeijoita, 600-luvulla rakennettu apilanmuotoinen kirkko ja sulttaanin palatsin rauniot.\nKale-linnoitus on nykyisin suojelukohde ja sen sisin osa toimii ulkoilmamuseona. Itse linnoitukseen pääsy maksaa, mutta Kale-kukkulan alueeseen ja muureihin voi tutustua ilmaiseksikin. Kävin nyt pitkästä aikaa itse linnoituksessa sisällä, edellisestä visiitistä olikin vierähtänyt jo parikymmentä vuotta. Silloisia maisemia voi ihmetellä kirjoituksestani: Alanya wayback. Toki linnoituksen sisältä avautui maisemia taas hieman uudesta näkövinkkelistä, mutta muutoin se ei ollut sisäpuolelta mielestäni kovinkaan kummoinen.\nHienoja maisemia riittää linnoitukselle vievän tien varrellakin. Linnoitukselle vie noin kolmen kilometrin pituinen kiemurteleva vuoristotie, jonka varrella sijaitsee pieniä kahviloita ja ravintoloita sekä myyntikojuja, joissa kaupataan käsitöitä ja matkamuistoja. Alanyan parasta antia ovatkin kiireettömät kävelyretket tuota vuoristotietä pitkin, maisemista ja auringosta nauttien ja vaikka liskoja bongaillen.\nKukkulalta on upeat maisemat merelle ja kaupunkiin niin päivisin kuin iltaisinkin. Auringonlasku Kalelta sekä sen jälkeen Alanyan ylle laskeutuva yö ja sen myötä paljastuvat kaupungissa loistavat tuhannet valot ovat myös näkemisen arvoisia. Kalen itärinteellä sijaitseekin useita ravintoloita, joihin Alanyan valoloistoa voi jäädä ihastelemaan nauttien samalla viinilasillisen tai illallisen.\nTunnisteet: alanya, historiaa, historialliset nähtävyydet, kale, maailmalla, turkki\nAnonyymi 2. marraskuuta 2014 klo 16.14\nHienot kuvat ja tekstit!\nTiina Rönnberg 4. marraskuuta 2014 klo 21.06\nKiitos :) Kalella on niin upeat puitteet kuvaukselle, että sai hyviä otoksia.\nBalchik – päiväni Prinsessa Ruususena\nAlbenan vieressä sijaitsee viehättävä pikkukylä Balchik, jonne lähdimme päiväretkelle. Päiväretki Balchikissa olikin mielestäni B...\nTurkkilaiset elokuvat ja sarjat Netflixissä\nAlanya sateiset talvipäivät olivat hyvä tekosyy olla poistumatta kotoa ja käpertyä sohvalle viltin alle Netflixin pariin. En ole muutama...\nPresidentti Atatürkin patsas\nMustafa Kemal Atatürk (1881-1938) oli Turkin ensimmäinen presidentti, kun Turkin tasavalta perustettiin vuonna 1923. Alanyassa Atatürkin ...\n25 metrin katu aamiainen adalar akseki alakerta alanya albena antalya antiikin aikainen arlanda arona askartelu Atatürk bulevardi Atatürkin patsas atom auringonlaskut aurinko aurinkoihottuma aurinkovoide baklava balchik bazaar bulgaria bussi büyükada börek cikcilli city tour train çorba costa adeje denizli dervissit dim-joki diy dürüm egypti elokuvat eläimet eläinsuojelu espanja eteinen gazipasa gekkonen golden sands gökbel gözleme haasteita ja tunnustuksia herkuttelu hierapolis hiilihydraattitietoinen historiaa historialliset nähtävyydet hotellielämää hääperinteet häät instagram travel thursday irish coffee irtiotto islam istanbul jalkapallo japanilainen puutarha jeeppisafari joulu julkinen liikenne kahvila kalaravintola kale kaleiçi kalenteri kallioluostari kanariansaaret kaş kastelórizo katedraali katukissat katuruoka kauppahalli kauppakeskus kaupunkijuna kebab keittiö keittoravintola kengät keskiaikainen kielen opiskelu kierrätyskeskus kirpputori kissapuisto kissat kleopatra-ranta koirat koti koti-ikävä kreikka kultahietikko kumpir kuolema kyläretki käsityöt köysirata lahmacun lapsenmielisille lapsille lauttamatka lentokenttä livemusiikki lokum los cristianos luonto maailmalla madrid mahmutseydi makuuhuone manavgat markkinat matkailijan rokotukset matkavakuutus matkustusilmoitus megísti meis meri merikilpikonna metro misir moskeija muita mietteitä museo mökillä mönkijäsafari nazar netflix nähtävyydet oba olohuone oravanpyörä ormana paikallisbussi palatsi pamukkale passi perhe perhejuhla pesula pide pietari piha polttarit portaikko prinssisaaret puerto de la cruz punainen torni puutarha pyykinpesu pähkinät rahanvaihto raitiovaunu ramadan rauniot remontti reseptit retkeily roadtrip roomalainen kylpylä ruoka ruotsi ruusutarha samppanjabrunssi sapadere-kanjoni sarıhacılar satama sateenkaariportaat shoppailu side silkkitie simit sisustus sotilashäät suklaapuoti suomi suomitour SUP-lautailu suru sushi syysmyrsky sähkökatkos taksi tallinna talvikausi taurus-vuoristo telakka teleferik teneriffa tepe tippukiviluola tosmur tukholma tuliaiset tulppaanit turkin kieli turkinliira turkki turkkilainen aamiainen turkkilainen kahvi turkkilainen kylpylä turkkilainen tee tv-ohjelmat tv-sarjat türktaş työpiste unesco vaatteet valuutanvaihto vanha telakka vanhakaupunki varna veneretki venäjä vesipiippu vieraissa viinitila viking line viro vohvelikahvila wc yksinäisyys ystävät öljypaini\nManavgatin vesiputous (Manavgat Selalesi)